Ines Osinaga eta Joseba Sarrionandia: itsaso bete istorio Faktoriako portuan | Faktoria\nInes Osinaga eta Joseba Sarrionandia: itsaso bete istorio Faktoriako portuan\nIzar Mendiguren Cosgaya 2022-02-21 18:00\n'Olatu arteko txalupa arraroa' ikuskizunaren une bat. / Aiaraldea.eus\nOlatu arteko txalupa arraroa ikuskizuna eskaini zuten Ines Osinaga musikariak eta Joseba Sarrionandia idazleak larunbatean Faktorian.\n"Ikusten da porturik? Ez dugu ikusten baina imajinatzen dut eta haruntz goaz arraunean". Historia eta istorioz jositako emanaldia eskaini zuten larunbatean Joseba Sarrionandia idazleak eta Ines Osinaga musikariak. Elkarrekin egin zuten Gosariak diskoa -Habana (Kuba) eta Euskal Herria lotuz- 2014. urtean; eta itsasoratutako proiektuaren aparrak ekarri zituzten Faktoriako portura. Sarrionandiak abesti bakoitzaren atzeko istorioa kontatu zuen, Osinagak trikitixa, perkusioak eta ahotsak nahasten zituen bitartean. Ordu eta erdiko ikuskizuna izan zen, txalo eta historia zaparrada artean.\n10 kanturekin busti zituzten 140 ikus-entzuleren belarri eta begi-masailak. "Katuen gauzekin" abiatu zuten saioa, katu hitzaren hamaika ikuspegi eta lotura abesti bilakatuta: katu, madarikatu... "Katuen kantuak konplikatuak dira. Kantuekin batera ipuintxoak bidali zizkidan Sarrik Kubatik; erruari buruzko gogoetak... Sekulako ardura nuen sentitutakoa kantu bihurtzeko", aitortu zuen Osinagak.\nUmoretik hasi arren, ertz ugari ukitu zituzten narrazio eta musika bidez. Esaterako, Habanan Ana izeneko sexu langilea lagun zuela kontatu zuen Sarrionandiak, eta haren bizimodua ardatz osatu zuela Anaren hiri arraroa kantua: "Eguna lanean pasatzen zuen autostopa eginaz, 16:00etan umea etxeratu arte. Prostituzioan gai asko nahasten dira: amatasuna, dirua, lotsa... Gai hori planteatzen du abestiak. Amodioa ez omen da duina doanekoa ez bada".\nBanketxeetako lapurrak izan zituzten hizpide ondoren, baina lapurren egoera oinarri hartuta: "Banku atrako asko egon dira: iraultzaileenak, delinkuenteenak...". Irri ugari lapurtu zituen idazle ezagunak, dena den: "Aspaldian banketxeek gainditu dute arazo hori: iraultzaile guztiek XX. mendean lapurtutakoa baino gehiago lapurtzen dute urtebetean". Korapilo ugari mahaigaineratu zituzten bi sortzaileek, oro har.\n10 kanturekin busti zituzten 140 ikus-entzuleren belarri eta begi-masailak, ordu eta erdiko emanaldian zehar\nHistoriaren sokari heldu zioten hainbatetan. Adibidez, 'Durangoko plateruak' nortzuk izan ziren ekarri zuten gogora; XVIII. mendeko kanta bati helduta. "Durangoko plateruak, zilarginak ziren ogibidez. Abesti asko egin zituzten, ahoz aho heldu direnak gaur arte. Eurek egin zuten Hator-hator gabon kanta", azaldu zuen Sarrionandiak. Antza, Gasteiztik Durangorako bidean plateruak harrapatu zituzten bandoleroek, "baina abestiengatik nortzuk ziren ohartu, eta zilarrak bueltatu zizkieten". Hargatik, plateruen kantu bat bertsionatu zuten Sarrionandiak eta Osinagak, Causino filosofoari buruzkoa, "alaitasuna deskubritu zuelako Causinok".\nPoztasunetik maitasunera egin zuten jauzi jarraian, Saharako te kikara artean egositako gazte baten istorioa iparrorratz. "Orain 35 urte bazen Saharako basamortuan mutil bat, oso maiteminduta zegoena. Luzaro egon zen neskaren zain. Tea hartzera gonbidatu zuten egun batean. Hemengo poteoa bezalakoa da tea hartzea bertan, errituala, 3 te kikara hartzen dira han", aitortu zuen Sarrionandiak. Itxaropenari euste aldera, esaera bat irakatsi omen zioten gazteari, eta hori erakusten du kantuak: lehen te kikara bizitza bezain garratza da, bigarrena maitasuna bezain goxoa, eta hirugarrena heriotza bezain iluna. "Gaztea pentsakor geratu zen, eta horren ondorioa da kantua", kontatu zuen idazleak.\nArrasate izan zuen kokaleku hurrengo sormen olatuak, bertako zoroetxea hain zuzen. Jende eta gertaera ezagunak jazo ziren bertan: "Antonio Canavas del Castillo han hil zuen tiroka anarkista italiar batek, eraikina zoroetxe bihurtu baino lehen. Gero Leopoldo Maria Panero poeta egon zen bertan ingresatuta. Zoroetxeei buruzko metaforan datza abestia". Osinagak kantatu zuen gertaera hura oinarri sortutako pieza, kontraesanetan kulunka: "Zein da zoroetxea, gurea ala zure aldea?".\nXVII. mendeko hizkera eta iruditegiko koplak mantendu dituzte Gernikan, Sarrionandiak aipatu zuenez. Bertso horietan Belenen jaiotza kontatzen da. "Egun Zisjordania da, leku oso konfliktiboa, Israelen mendean dago. Letra honetan kopla tradizionalen eta albistegietako gertaeren nahastea proposatzen da". Txalo zaparrada amaigabea jaso zuen Osinagak, kopla saioaren interpretazioagatik, goxotasuna eta gerraren gordintasuna zein krudeltasuna transmititu baitzizkion publikoari ahotsa, soinu efektuak eta indarra tartekatuta.\nGatazketan murgilduta, Euskal Herriak historian utzitako -edo hautsitako- markari kantatu zioten emanaldiaren amaieran. Kartzelen inguruko gogoetak zabaldu zituzten lehenbizi: "1977. urtean 24 orduko amnistia deklaratu zen Espainian, eta hori izan zen preso gabeko egun bakarra. Pentsatzekoa da gauza ez dela euskaldunak historikoki preso daudela Espainian eta Frantzian, baizik eta kartzela direla bi estatu horiek gure herriarentzat". Erruduntasunaz aritu ziren gero, "Euskaldunok zerbait proposatzen dugunean, erresistentzian dagoenean, tontotzat edo baserritartzat gaituzte. Erru hori eraren batean asumitzea prooposatzen da hurrengo abestian. Txintxotzat hartzen bagaituzte ezer egin ez dugulako da. Errudun izateak aintzat hartzen du zerbait egin dugula gauzak aldatzeko", azpimarratu zuen idazleak.\nOrdu eta erdiren ostean heldu ziren amaierako portura, itsasoari so. Izan ere, Greziako literaturan zein Erdi Aroan gizartearen errepresentazio gisa erabiltzen zen itsasoa, Sarrionandiaren esanetan. "Abestia gure herriaren metafora da, itsasontzi forman: ikusten da porturik? ez dugu ikusten, baina imajinatzen dugu eta haruntz goaz arraunean". Eta eurekin arraunean zein kantuan bukatu zuten emanaldia, Faktoriara gerturatutako 140 lagunen babesean.\nAurrerantzean, tantaka egingo dituzte emanaldiak, aitortu zutenez: "Klandestino gabiltza, saioak tentuz iragartzen ditugu; leku goxo eta epeletan egiteko. Hau da gure ondasun guztia, kantuak, kontuak eta berbak. Espazio seguruak topatu ditugu hau dena biluztu, kontatu eta konpartitzeko". Ines Osinagak Faktoriari eskertuz bukatu zuen emanaldia: "Hona gatozen bakoitzean 'bai, posible da' pentsatzen pasatzen dugu astebete. Eskerrik asko".\nINES OSINAGA: "Kontakizun xume bat sortu dugu Sarri eta biok, kantuak hari moduan hartuta"


Rebista digitala by Iosu - issuu\nAurkibidea: ATEZAINA ............................................................. 3 a) HISTORIA...................................................................................4 b) ZEREGINAK ...............................................................................5 c) Arautegia .......................................................................................6 • • • • • •\nHitzegitea .................................................................................................... 6 Dudarik ez ................................................................................................... 6 Ankekin jolastu........................................................................................... 6 Salto egin .................................................................................................... 6 Gelditu......................................................................................................... 7 Kokapena .................................................................................................... 7\nATEZAINA Futbolean, atezaina aurkariak golik ez sartzeko funtzioa duen jokalaria da, horretarako eskuez baliatu ahal delarik (beti bere area barruan aurkitzen bada). Oso posizio espezializatua da eta taldeetan arruntena hiru bat atezain edukitzea izaten da. Bizkarrean izaten duen zenbaki ohikoena 1, 13 edo 25 izaten da naiz eta\noso arraroak izan 16, 17, 21 eta 22 ere erabiltzen dute.atezainen kamiseta desberina izaten da beste jokalariengandik.\na) HISTORIA Futbolean, beste kirol askotan bezala, taktikaketan eta jokoan aldaketa asko izan dira denboran zehar. Atezaina da kirol-arauak sortu zenetik aldatu ez den posizio bakarra. Hasieran, atezainak porterian bakarrik jokatzen zuten eta limitatuta zegoen. Urteak aurrera zijoaztela atezainaren postua eboluzionatzen joan da, jokalari biziagoa bilakatzeko. Hasierako arauetan, atezainari baloia eskuekin ukitzen\nusten citaci贸n zelai erdirarte, baina 1912an 18m-ko area jarri zuten or bakarrik ikutu zezan. Oitura hau orain arte jarraitzen du. 1992 an BOARD INTERNAZIONALAK arau berriak jarri zituen atezainen jokaeran Rene Higuitaren\nDebekatu egin zen atezainari atzeraka pasea egitea onek baloia ar zezan. Pase Hauek egiteko burua, sorbalda edota bularrarekin bakarrik pasatu zezaketen baloia. Emaitza bezala, atezainek ankarekin baloia kontrolatzea obetu zuten. Futbol modernoan atezaina, atakeko lehen jokalaria izatea pasatu da bere pase edota despejeekin. Aldaketa Hajek atezainei lan handiagoa esigitu diete.\nb) ZEREGINAK Atezainaren postua futbol zelaiko posturik espezializatuena da. Beste jokalarien diferentziara atezainak baloia eskuekin ikutu dezake ( beti bere arearen barruan aurkitzen bada). Atezaina karakterizatzen da, baloia arrapatzeko\nduen funtzioarengatik, jakinda taldearen azkeneko defentsa ilara dela. Gol baten emaitzak atezainaren habilitateaz eta azkartasunean dependitzen da porteria kubritzeko garaian. Atezainak errefleju eta azkartasun handia izan behar dute baloiak doan\nabiadurarengatik. Erreferentzia moduan penalti jauziketa hartuta, baloia 125km/s abiadura dauka batazbeste. Dembora horretan atezainak 0,2s ditu baloia geratzeko sarea ikutu baino lehen.\nc) Arautegia • Hitzegitea Atezain bat dembora guztian bere jokalariekin komunikatzen egon behar da, garrasi bat egitenez badu bere kokalekutik ateratzen\ndenean, izan daiteke defentsak ez ikustea eta txoke bat sortzea. Karakter handia izan behar da eta pertsonalitate handia\natezain moduan jartzeko.Onengatik munduko atezain oberenek 30 urteak pasatu dituzte.\n• Dudarik ez Atezain bat komfunditu egin daiteke, baina iñoiz dudatu. Erdiketa batean atezainak ateratzea edo atean gelditzeaz dudatzen duenean erdian geratzen da irteera erdira.\n• Ankekin jolastu Atezainen arawak aldatu zirenean, baloia eskuekin artesa debekatu zenean jokalari baten pase baten ostean, atezainen jokaera izugarri aldatu zuen. Orain atezainak ankarekin jokatzen ikasi behar du, bai baloia mugitzeko, jokalariei laguntzeko edota baloiak despejatzeko.\nAtezain guztiek ezin dute Egan egin eskuadrara doan baloiak gelditzeko. Lortzen dutenak kontzeptu físico eta tekniko handia dute. Asteko, potentzia handia izan behar dute anketan despegatzeko, et abigarren anken puntetan apoiatzeko joera lenuago salto egiteko.\nBaloia demboran zehar aldatzen joan da eta orregatik oraingoak oso arinak, eta arrapatzeko zailak dira. Errebote bat egoten denean, arriskua arean jarraitzen du baina baloia arrapatzen duenak arriskua desagertarazi egiten du.\nâ€˘ Kokapena Atezain baten kontzeptu garrantsitsuena da zeren eta segĂşn non dagoen ondo kolokatuta, espazio gehiago edo gutsiago usten du.


Eremu gorrian dauden udalerriei buruzko galdera erantzunak | danbolin\nEremu gorrian dauden udalerriei buruzko galdera erantzunak\nGaurtik aurrera indarrean dira Zestoan intzidentzia metatua 400etik gora duten herriei ezartzen zaizkien neurri murriztaileak. Egunerokoan, zalantzak sortzen zaizkie herritarrei eta horiek argitzeko irizpideak eman ditu Eusko Jaurlaritzak:\nZilegi al da mugakide diren > 400eko tasa duten udalerrien arteko mugikortasuna? Mugakide diren eta ohiko zirkulazioa duten udalerrien arteko mugikortasuna baimenduko da, erosketak eta aire zabaleko jarduera fisikoa egiteko.\nJoan naiteke “poteatzera” > 400eko tasa duen ondoko udalerrira? Ez. Erosketak eta jarduera fisikoak aire zabalean egiteko bakarrik dago baimenduta ondoko udalerrira joatea. Herri txikien kasuan ere baimenduta dago udalerrian bertan ez dauden zerbitzuetarako lekualdatzea.\nZer zerbitzu eman dezakete ostalaritza- eta jatetxe-establezimenduek eta zein ordutegitan > 400eko tasa duten udalerrietan? Aire zabaleko terrazetan zerbitzuak eskaini ahal izango dituzte, eta lokalen barruko jendaurreko ordutegia murriztu beharko dute, honako bi ordutegi-tarte hauetara:\n—13: 00etatik 16:30era.\nSar al zaitezke ostalaritza-establezimenduan barnealdean kontsumitzeko ezarritako ordutegietatik kanpo kontsumizioa eskatzera > 400eko tasa duten udalerrietan? Bai. Ezarritako ordutegi-tarteetatik kanpo, establezimenduan sar gaitezke kontsumizioa eskatzeko edo komunak erabiltzeko, betiere segurtasun-neurriak errespetatuz, hala nola maskara erabiltzea, segurtasun-distantzia, eskuen higienea, eta abar. Hala ere, ordutegi-tarte horietatik kanpo, ezin da inola ere kontsumitu establezimenduaren barruan.\nZer ordutegi bete behar dute zerbitzuguneetan kokatutako ostalaritza- eta jatetxe-zerbitzuek > 400eko tasa duten udalerrietan? Intzidentzia-tasa metatua 100.000 biztanleko 400ekoa baino handiagoa duten udalerrietako zerbitzuguneetan dauden ostalaritza- eta jatetxe-establezimenduak irekita egon ahal izango dira, ordutegi-muga horretatik kanpo, iragaitzazko erabiltzaileak artatzeko bakarrik.\nOstalaritza-zerbitzua duen joko- eta apustu-establezimendu batek eskain al dezake janaririk eta edaririk > 400eko tasa duten udalerrietan?\nBarnealdean, bi ordu-tarte hauetan bakarrik:\nZenbat lagunek egin dezakete kirola taldean > 400eko tasa duten udalerrietan? Barruko eremuetan egiten diren kirol-jarduerek ez dituzte lau pertsonako taldeak gaindituko, talde profesionalen eta federatuen entrenamenduei eta lehiaketei eragiten dietenak izan ezik. Kanpoan, bilkuren muga 6 pertsonakoa da.\nBaimenduta al dago eskola-kirola > 400eko tasa duten udalerrietan? Eskola-kiroleko entrenamenduak egin ahal izango dira, eta gehienez ere sei laguneko taldeetan antolatuta. Taldea beti pertsona berek osatuko dute, eta ezingo dira aldagelak erabili. Barruko instalazioetan, taldeek gehienez lau pertsona izan beharko dituzte.\nBaimenduta al dago dutxak eta aldagelak erabiltzea > 400eko tasa duten udalerrietan? Ez. Udalerri hauetan aldagelak eta dutxak itxi egingo dira kirol-instalazio mota guztietan, igerilekuetan izan ezik; horietan, aldagelak erabili ahal izango dira gehieneko edukieraren ehuneko 35eko mugarekin, eta dutxak erabili ahal izango dira, baldin eta banakakoak badira.\nMugakide diren eta ohiko joan-etorriak dituzten udalerrien arteko desplazamendua, Lurralde Historikoa edozein dela ere, independentea al da bi udalerriek duten Intzidentzia-tasa metatuarekiko, erosketak edo aire zabaleko jarduera fisikoak egiteko? Bai.\nJoan naiteke ondoko herriko mendira? Bai. Gehienez 6 pertsonako taldean joan zaitezke bizi zaren udalerriko edo ondoko udalerriko mendira.\nBost lagunekin gera naiteke bizikletan ibiltzeko inguruko herri mugakideetatik? Bai. Bizilekuaren mugakide diren udalerrietatik bakarrik.\nAtera al naiteke oinez konpainiarekin eta alboko herrietara joan? Bai, bizilekuaren mugakide diren udalerrietara bakarrik.\nMugakidea ez den udalerri batetik pasa naiteke mugakide den udalerri batera sartzeko? Mugakidea ez den udalerri batetik oinez mugakide den beste udalerri batera joateko bakarrik dago baimenduta, baldin eta ibilbideren baten parte bada. Ezin da mugakideak ez diren udalerrietan autoz ibili mugakideak diren beste udalerri batzuetara joateko.\nBaratzeetara joan al daiteke? Bai, arrazoi hori dela-eta, baratzea dagoen udalerrira joan daiteke, mugakidea den ala ez kontuan hartu gabe, eta bi udalerrietan intzidentzia-tasa metatua kontuan hartu gabe.\nEgunero joan behar dut bizilekuaren mugakidea ez den udalerri batera, lanagatik, eta lan-ordutegia dela-eta, udalerri horretan bazkaldu behar dut. Taberna edo jatetxe batera joan naiteke? Bai. Lan-ordutegiaren tartean, eguneko bazkariren bat hartzen badu, baimenduta dago lan egiten den udalerriko taberna edo jatetxeetara joatea.\nPrevious Article Zestoa eremu gorrian sartzearen ondorioz ezarriko diren neurri murriztaile orokorrekin oharra kaleratu du alkateak\nNext Article Maiatzaren Lehenerako mobilizazioak deitu du Urola Erdiko Kontseilu Sozialistak Zestoan, Azpeitian eta Azkoitian


Atzerriko jatorria duten ikasleen eskolatzeaz | ZUBI ZAHAR HERRI IKASTOLA\nAtzerriko jatorria duten ikasleen eskolatzeaz\nIkastolok argi dugu: atzerriko jatorria duten ikasleen eskolatzea herri apustu bat da, eta, herri bezala, gaur egungo egoera ondo aztertu eta gero, hezkuntza eragile guztiok irtenbide integralak adostu behar ditugu segregazioaren arazoari aurre egiteko; hau da, hezkuntza eragile guztiok konpromisoa izan behar dugu horretan eta Ikastolok, geure erantzukizunak betetzeko prest egoteaz gainera, gurekin nahi ditugu. Segregazioa arazoa delako guretzat ere, eta geuk ere bukatu nahi dugu bazterketa hori.\nOrain dela 40 urte ikastolok integrazio bidean apustu egin genuen euskalduntze prozesuan 2 urteko gelak irekita, nahiz eta horrek kostu handiak ekarri zizkigun bere finantzazioan. Eta orain ere politika bereziak aurreikusita dauzkagu etorkin jatorria duten ikasleak eskolatzeko bidean (10 urte baino gehiago dira gure plana diseinatuta eta martxan dugula).\nDena den, ezin dugu ahaztu hezkuntza aukera inklusiboak ikasleen egoera desberdinak hartu behar dituela kontuan, ez bakarrik jatorri atzerritarra duten ikasleena: beharrizan bereziko ikasleena, genero desberdintasuna, sexuarena, gizarte desberdintasuna, erlijioena …, eskolak aprendizaiarako beharrizan-aniztasunari arretaz erantzun behar baitio.\nNoski, ezin ditugu begiak itxi egungo errealitatearen aurrean: atzerritar jatorria duten ikasle gehienak, Eskola Kontseiluaren azken txostenaren arabera, eskola publiko zein kontzertatu batzuetan eskolatzen dira, eta horrek ez du laguntzen eskolatze hori modu inklusibo eta orekatuan eta aniztasuna ziurtatuz izan dadin.\nAitortu behar dugu, beste sareetan bezala (publikoan eta Kristau Eskoletan, Eskola Kontseiluaren azken txostenean jasotzen den bezala), gure ikastoletan ere ez dela egoera homogeneo bat ematen; zenbait ikastolatan atzerriko jatorria duten ikasleen ehuneko azpimarratzekoa ematen da, beste batzuetan, aldiz, oso txikia da presentzia hori. Eta gure azken ikerketaren arabera, kuotak ezin dira erabili arrazoi gisa esplikatzeko zergatik dagoen ikastola batzuetan besteetan baino atzerriko jatorria duten ikasleen presentzia handiagoa.\nGainera, hizkuntza ereduek nabarmen eragiten dute desoreka honetan, kanpotik datozen ikasleen familia askok hizkuntza eta kultura hegemonikoen eredura jotzen baitute. Eta horrela, euskara da zenbait herritan, gurean ez matrikulatzeko arrazoi nagusienetako bat. Beraz, txosten honetan proposatzen dugun aldaketak, murgiltze eredua ezartzearekin elkartuta (hizkuntza ereduak gaindituz) aukera paregabea ireki lezake gure hizkuntzaren normalizazioan beste urrats bat egiteko.\nBeraz, galdetu behar dugu nola iritsi garen egoera honetara, zeintzuk diren desoreka honen arrazoiak. Ikastolon ustez ez dago arrazoi bakarra, bat baino gehiago daude; hona hemen, gure ustez, garrantzitsuenak (ordena kontutan hartu gabe):\nAtzerriko jatorria duten ikasleak bereziki matrikulazio garaitik kanpo eskolatzen dira, eta horien matrikulazioa Administrazioak bideratzen du. Matrikulazio garaitik kanpo datozen ikasleak ezin dira zuzenean matrikulatu ikastetxe batean edo bestean; Eusko Jaurlaritzak erabakitzen du non matrikulatuko diren, Eskolaratze Batzordeen bidez (Hezkuntza Saileko organo bat da, guztiz teknikoa). Eta ia beti, dagokion herrian matrikulazio arazoak dituen ikastetxera bideratzen du ikaslea. Ikastolen esperientziaren arabera, behin ikasleak leku batean matrikulatu ondoren ez dira joaten beste ikastetxe batzuetara.\nUrbanismoa: herri eta hiri handietan, desoreka handia dago auzoetan, familia etorkinen eta baliabide ekonomiko urrikoen kopuruetan.\nIkastetxeen hezkuntza-proiektuan hizkuntza ereduak eta erlijioak duten pisua.\nKultura eta hizkuntza hegemonikoaren eragina.\nEkonomikoak: sare kontzertatuan kuotak kobratzen diren neurrian, familia batzuentzat honek arazo bat suposatzen du.\nBaliabideak: Administrazioak ez ditu jartzen baliabide berak itunpeko sarean edo administrazio sarean eskolatzen diren etorkin jatorriko ikasleen egokitzapena bideratzeko.\nEta honen aurrean zer egin? Zer proposatzen dugu ikastolok?\n1.- Matrikulazioa garaitik kanpo eskolatzearen aurrean: Orain arteko politika ez da zuzena izan, Administrazioak ikasle hauek matrikulazio zailtasunak zituzten ikastetxeetara bideratu ditu, eta ez du kontutan hartu sare eta eskolen arteko oreka. Beraz, eskolatze batzordeetan hezkuntzako eragile guztiek parte hartzea eta gaur egun erabiltzen dituzten irizpideak aldatzea proposatzen dugu.\n2.- Urbanismoa: Atal honetan hezkuntza eragileok gutxi egin dezakegu, arlo politiko orokorrean hartu behar dira erabakiak hiriguneetan gettho-ak ez sortzeko. Hala ere, hori ezin bada ekidin, bi neurri hartu beharko lituzke Hezkuntza Sailak:\nEremu horietan dauden ikastetxeen arteko oreka.\nBaliabide berezien politika, integratzeko politikak ezartzeko behar diren baliabideak eskaini ikastetxe horietan. Administrazioak, arreta eman behar die profil sozioekonomiko baxuena duten eta bazterkeria arriskuan dauden ikasleak dituzten ikastetxeei. Ikastetxe hauek beharrezko baliabideak jasoko dituzte.\n3.- Ikastetxea hautatzea. Eskolatzerako orduan herritar guztien aukera berdintasuna (baldintza berdinak bermatuz) eta hezkuntza eskaintzaren barruan ikastetxea hautatzeko eskubideak bermatu behar dira. Horrela Ikastetxeek argibideak emateko eskubidea izango dute eta “Lurralde eskolatze guneak” sortzea egoki ikusten dugu, baina batez ere herri anglosaxoietan erabiltzen den metodologiari deritzogu egoki: gune independenteak eta eskolen funtzionamenduari buruzko adierazle objektiboak argitaratuz.\n4.- Kultura eta hizkuntza hegemonikoen eragina: Honen aurrean proposamen argi bat daukagu: ezinbestekoa da hizkuntz ereduak desagertzea eta ikastetxe guztietan murgiltze eredua ezartzea, gure ikasleek gutxienez Hezkuntza Sailak bere proposamenean jaso dituen euskarazko gaitasun mailak lortzeko. Ezin dugu ahaztu atzerriko jatorria duten ikasleek gizarteratzeko eginbidean, hizkuntza ereduen sistema hautespen eta baztertze bidea bihurtu izan dela; beraz segregazioei aurre egiteko hizkuntza ereduak gainditu behar dira.\n5. Ikastolen Harrera planak. Behin ikasle hauek ikastoletara etortzea lortuta, lortu behar dugu bertan geratzea. Ikastola bakoitzak bere harrera plana du. Aniztasunaren integrazioa ikastolaren jardueraren ildoa da, beharrizan bereziko ikasleek ikastola guztietan tokia dute. Horretarako konfiantza eman behar diegu gure ikastoletara iristen diren atzerriko jatorria duten ikasleei.\n6.- Ekonomikoak: itunpeko ikastetxeetan kuotak kobratzen ditugu. Eskola Kontseiluaren azken txostenak azaltzen duen bezala, Administrazioak ikastetxe hauen gastuen %66 finantzatzen du, eta gainerako guztia gurasoek ordaintzen dute (txosten horren arabera hezkuntza gastuen %21a familiek ordaintzen dute). Horren aurrean ezin dugu asko esan, baina Administrazioak bere betebeharra betetzen ez duen bitartean, ikastoletan betiko beka sistema propioa mantenduko dugu. Alegia, kuotak ordaindu ezin dituen edozein familia beste familien laguntzari esker mantenduko da gure ikastoletan. Hori bai, hainbat berritasunekin, eta horrela oso ezaguna izan beharko da ikastolaren ingurune geografikoan, jendeak (behar dutenek) sistema horretara jotzeko posible den naturaltasun eta diskrezio handienarekin. Ez dadila izan eta ezta iruditu ere karitatean oinarritutako sistema bat dela; objektibatua egon behar da, ikastolako urteroko aurrekontuetan aurrez ikusita egon behar da, aukera ezberdinak eskaini behar dizkie ordaindu ezin duten familiei, hainbatek zerbaitetan “laguntzea” nahiago izaten baitu ordainketatik salbuetsita egotea baino.\n7. Udaletxeen parte hartzea. Segregazioaren arazoa ez da bakarrik hezkuntzarena, eta horregatik ikastoletako harrera planak aipatzen ditugun bezala, era berean herri eta auzoetan administrazioek bultzatutako harrera plan integralak egon behar direla pentsatzen dugu. Horrela egokia izango litzateke eskolan, eskolaz kanpoko jardueretan eta aisialdian parte hartzen duten eragileek elkarlanean aritzea atzerritar jatorria duten ikasleekin.\n8.- Orain dela 11 urte ikastolok atzerritar jatorria duten ikasleen integrazioa bideratzeko ikerketa bat egin genuen, eta proposamena egin genion Hezkuntza Sailari. Egin beharreko urrats guztiak azaltzen genituen, baita horretarako beharko litzatekeen diru kopurua kalkulatu ere itunpeko sarearentzat. Ordutik ez dugu inolako erantzunik izan, eta Administrazioak ezartzen dituen baliabideak gero eta urriagoak dira. Gure ustez, atzerritar jatorria duten ikasleen integraziorako Eusko Jaurlaritzak biderkatu egin beharko lituzke horretarako bideratzen dituen baliabide ekonomikoak.\nAmaitzeko, gai honek, beroni lotutako zeharkako beste gai batzuek, eta aipatu ez ditugun beste batzuek agerian uzten dute hezkuntza sistema osotasunean arautuko duen lege bat egiteko premia.\nProposamen osoa jaisteko:\nAtzerritar jatorria duten ikasleen eskolatzeaz 1 (1).pdf


1941eko otsaileko haizetea - - Aiaraldea.eus\nXabi Zalbide 2017-02-17 11:56\nSantutegian kalte material ugari eragin zituen haizeteak.\nDenok daukagu ondo gogoan Xynthia zikloi estratropikalak penintsulako iparraldean eta Frantzia hego-ekialdean 2010eko otsailean eragin zuen haizete bortitza. Bertatik bertara bizitzea tokatu zitzaigun, eta nola gainera. Orduan, eta datu batzuk ematearren, Urduñako Txarlazo median 228km/h-ko haize-bolada bat neurtu zen, eta berton, erregistrorik ez dagoen arren, marka horretatik hurbil geratu zitekeen, haizeak eragin zuen triskantza ikusita.\n2010eko haizeteak eta ondoren izan ditugun beste batzuek, “ziklogenesi leherkorra” terminoa modan jartzeaz gain, askoren gogora ekarri zuten zazpi hamarkada lehenago, 1941eko otsailaren 16eko goizaldean bizitakoa. Urte horretako neguan etengabe ari ziren denboraleak eta aire polarra Atlantikotik sartzen, eta horrek ondorio jakin bat izaten ohi du: aska barometriko polar horiek, latitudean behera egin eta mendebaldetik ekialdera zirkulatzen duen korrontearekin (jet stream) talka egiten dutenean, borraska sakonak sortzen dituzte itsaso gainean; borraska horiek ekialderako norantza hartzen dute eta hego-mendebaldeko haize bortitzak ekartzen dituzte penintsula iparraldera, ondoren iparrera egiten dutenak depresio-guneak Frantzia aldera egiten duenean. Zenbaitetan, ziklogenesi horiek indar oso handiko borraskak sorrarazten dituzte, eta batzuetan lehorrera sartzen dira. Horiek dira benetan arriskutsu gertatzen direnak, haizeen aparteko indarra dela eta.\n1941eko otsaileko egun horietan, hilea hotz eta elurtsu hasi ostean, mota horretako egoera bat gertatu zen, oso borraska bortitza sortu baitzen Atlantikoan Azore Uharteen parean, zeina penintsularako bidea hartu eta sakontzen joan baitzen, harik eta 960 mb-ko presioa hartu zuen arte (are 950 mb-koa, iturri batzuen arabera). . Borraskak lehorrera sartu zen Galiziatik eta itsasora irten Asturias aldetik, ondoren Bretainiarantz joateko indarra galtzen zuelarik. Ibilbide horretan, sekulako haize indartsuak bidali zituen Kantauriko kostaldearen sartaldera. Haize horiek, gainera, are indar handiago hartu zuten Kantauri isurialdean gertatzen den efektu orografikoaren ondorioz, hau da, haizeak mendiak zeharkatzean bizkortzen delako. Hala, gau horretan 196,8 km/h-ko haizeak neurtu ziren Donostian, inoiz mendi-ingurutik kanpo penintsulan jaso den ufadarik handiena. Gasteizen, berriz, 103 km/h “baino” ez ziren neurtu.\nAparteko haizete horrek ondorio zibil larriak izan zituen, hala nola Santander hiria suntsitu zuen sutea. Bertan, tokiko erliebeak haizea bizkortu zuen eta kontrolatu ezineko sutea piztu zen. Kantabriako hiriburuan 400 etxe hondatu zituen suak: katedrala, Gran Coliseo antzokia… komertzioen %95 txikituta geratu zen eta 30.000 lagunek galdu zuten etxea. Arabak zein Bizkaiak laguntza handia eman zuten sute latz horren ondorioak arintzeko: jatekoa eta edatekoa bidali zuten, suhiltzaileak bertara joan ziren, eta Bilbon adibidez etxe barik geratu ziren lagun asko hartu zituzten.\nAfrontuaren ondorioak Euskal Herrian\nHaizeteak eragin zituen kalteak izugarriak izan ziren baita Bizkaian, Araban eta Gipuzkoan ere: posteak eta zuhaitzak edonon jausi ziren, sute txikiak izan ziren… Hala ikusi daiteke hurrengo egunetako egunkarien azaletan.\nBeharbada haizeak eragindako ezbeharrik handiena Zumaiakoa izan zen, non ufada batek Urola ibaira bota zuen trena; 22 hildako 54 zauritu izan ziren. Gasteizen, berriz, kronikek diote 330 zuhaitz erori zirela, eta Bilbon "historikoa urakanik handiena" aipatzen zuten. Eta Artziniegara hurreratuz, jakin badakigu Amurrion emakume bat zendu zela eta hainbat zauritu izan zirela; Balmasedan ez zen hildakorik izan baina sute batek Cuesta kaleko 44. etxea guztiz hondatu zuen, eta 42. Etxean ere kalteak eragin zituen. Urduñan ere etxeetan egundoko triskantza egun zuen haizeak: 6 etxe guztiz suntsitu ziren eta teilatu eta erlaitz gehienak kaltetu ziren. Kalteen balantze ikaragarria, inondik ere.\nZer gertatu zen bertan otsailaren 15etik 16era bitarteko gau horretan, bada? Herritarrek beldur handia pasatuko zutela, zalantzari gabe. Bizirik daude oraindik haietako asko, eta jaso ditugun lekukotasunen arabera, esaterako, etxeetako teilatuak “desagertu” egin ziren. Hala, herritar batek gogoratzen du nola Arteko santutegiko teilatua Los Heros auzoan agertu zen; beste batek, berriz, gogoan du etxeko teilatua sukaldera jausi zela.\nBaina beharbada xehetasunik gehien duen lekukotasuna Soxogutiko abade Luís Fernández de Alegríak idatzitako gutuna da. Jarraian transkribatzen dugu hitzen hitz:\nArceniaga (Alava) 27-2-41\nR.P. Dionisio Domínguez\nMuy estimado en Cto. : Por la prensa y por su aviso de ayer me entero con gran dolor de que también ahí, en ese Seminario (otro infortunio más que añadir a la gran catástrofe de Santander), lo mismo que aquí, sobre todo en Arceniaga, ha dado su duro zarpazo el huracán desencadenado el día 15 del actual. (……)\nTambién aquí en esta Villa de Arceniaga tenemos que lamentar, si no perdidas personales, gracias a Dios; sí grandes destrozos materiales en arbolado y edificios: tanto particulares como públicos, pero sobre todo en el suntuoso y magnífico Santuario de Nuestra Señora, La Virgen de la Encina, (muy venerada en gran parte de Álava y en algunas de Vizcaya y Burgos) cuyo tejado, todo él de pizarrita, lo hizo trizas con el consiguiente peligro de que ahora con la lluvia se estropee el valioso retablo gótico, siglo XV-XVII que el templo posee; en la iglesia parroquial, Colegio de Niñas, Juniorado de HH. Maristas, etc. Etc.\nPor no ser menos, también a mí me ha tocado lo mío y tengo ahora, más que prisa, ver de cubrir como se pueda, el tejado de mi Parroquia de Sojoguti, que ha quedado bastante maltrecha y con la bóveda en parte caída.(…)\nLuis Fernández de Alegría\nIkusten dugunez, parrokoak dio kalteak izan zirela edonon eta azpimarratzen du santutegiko teilatua guztiz txikiturik geratu zela; hala, baieztatu egiten da ahoz jaso dugun testigantza, hain zuzen ete estalkia Los Herosen agertu zela, santutegitik ehunka metrora. Ondorengo egunetako argazkiak txikizioaren erakusgarri ezin hobea dira:\nHondamendiaren ostean, santutegiko teilatua guztiz berritu behar izan zen, eta handik urte bira, 1943ko urtarrilaren 31n, konponketa-lanak egin behar izan ziren atzera ere, haizeteak (orduan ahulagoa) kalteak eragin zituelako.


04 Ekaina | Elkarrizketak\nEuzkadi Buru Batzarreko Nazioarteko Harreman alorreko buru gisa egin dituen hamabost hilabeteetan, Mikel Burzakok lehenagotik zekiena egiaztatu ahal izan du: EAJ-PNV oso ondo baloratua dela Europako esparru politikoan eta miresmena sortarazten duela Kontinente Zaharrean ia alderdi bakarra delako Gobernu jardunak eragiten duen desgastearekin baino, hauteskunderik hauteskundera are indartuago irteten dena. “Niretzat erantzuna argia da, hiru elementu daude: lehenengo eta behin gure sustraiak gure herrian ditugula; bigarrenik, herritarren zerbitzura gaudela; eta hirugarrenik, gu ere herria garela, herritarren ondoan gaudela, gure senide eta lagunekin”, baieztatu du.\nEAJ-PNVren web orrialdeari eskainitako elkarrizketan, Burzakok aztertu du Brexitaren garaipenaz eta Trump Etxe Zurira iristeaz geroztik, Europar Batasunak izango duen erronka handia. “Brexita konplikatua izango da. Seguruenik, bi urte beharko dira eta bidean gora-behera asko egongo dira. Adi egon beharko dugu eta gure interesak zaindu beharko ditugu. Eusko Jaurlaritza ere lanean jarri da, Lehendakaritzaren barruan 2017 urtean egin zen batzorde publiko-pribatuarekin”, esan du.\nZer irakurketa egiten duzu Emmanuel Macronek , ia alderdi politikorik ez duen hautagaiak, Frantziako presidentzialetan irabazi izanari buruz? Populismoaren garapena da edo populismoari eman zaion erantzuna da?\nEmmanuel Macron gero eta indar handiagoa hartzen ari den figura da Frantzian eta Europa mailan. Bere garaipena ukaezina eta harrigarria izan da, bat batean eta arin batean agertu eta gailendu delako. Uste dut bere lidergoaz eta duen prestakuntza onaz gain, garaipen honetan, Frantzian bizi diren inguruabar bereziek izan dutela zerikusia. Alde batetik, gizartea nekatuta dago alderdi politiko tradizionalekin, ustelkeria eta eskandaluz josita daude eta herritarren benetako arazoetatik urrun bizi dira. Eta, beste alde batetik, gizartea polarizatuta dago, planteamendu populistei babes handia ematen zaie baina,aldi berean, planteamendu horiek biztanleriaren gehiengoaren aldetik gaitzespen handiak sortarazten dute. Testuinguru honetan,presidentzialetan Emmanuel Macronek garaitzearekin batera, Frantziako gizarteak erantzun argia eta sendoa eman zuen duela hilabete batzuk. Lehenengo eta behin, politikan sinesten dutela adierazi zuen, eta gero, konfiantza erakutsi zion funtsean hazkundeaz eta enpleguaz, baina bereziki justizia sozialarekin hitz egin zien hautagaiari; aurpegia eta begiak eta ,batez ere,pertsonen aurpegiaz duen ekonomiaz hitz egin baitzien. EAJk oso hurbil sentitzen duen mezua da hori, aspaldidanik euskal gizarteari adierazi dionaren antzekoa delako. Macron oso zuzen ibili da bere lehen erabakietan, oraindik ahultasun puntu batzuk dituen arren. Seguruenik, horietako nagusiena da atzean ez duela egitura bat edo alderdi politiko bat. Baina litekeena da egoera hori ekaineko hauteskunde legegileen ondoren aldatzea. Beraz, konfiantza eman behar zaio hurrengo urteetarako.\nMacronek ministro izendatu ditu MODEM taldeko hiru kide eta EAJ-PNVk harreman onak ditu alderdi horrekin. François Bayrou, Justizia ministro berria, Europako Alderdi Demokratako presidentea da eta Andoni Ortuzar alderdi horretako presidenteordea da. Nola baloratzen duzu MODEMi ea EAD-PDEri eman zaion bultzada hau?\nEAJ-PNVk MODEMek eta beste hainbat alderdik EAD-PDE sortu zuten 2004 urtean. MODEMek gaur egun Macronen Gobernuan bi ministro garrantzitsu izateak, zalantzarik gabe, alderdia indartzen du Frantzian eta EAD-PDE Europa mailan. Une hau oso esanguratsua da,ekainean bertan Frantzian hauteskunde legegileak egingo direlako. Orain dauden aurreikuspenak betetzekotan, MODEM alderdiak jauzi kualitatiboa eman dezake Asanblea Nazionalean eta horrek eragina izango du EAD-PDE alderdian. Zentzu honetan, EAJ-PNV prest dago Bruselan dugun posizioa eta eragina indartzeko urratsa emateko, bizi dugun garai honetan EAD-PDEren barruan gure egituran eta antolaketan adostuko ditugun aldaketetan oinarrituta.\nEAJ-PNVren kasua ia bakarra da Europa osoan. Esan genezake ia alderdi bakarra dela, Gobernu lanak eragiten duen desgastea pairatu baino, hauteskunderik hauteskundera indartuta irteten dena. Europan nola baloratzen da fenomeno hau? Alderdiak nazioarte mailan duen izen ona indartzen du?\nOro har, gure alderdiari miresmen handiz begiratzen diote,eta Europako alderdi batzuen aldetik, gure talde politikokoak zein kanpokoak, bekaitza ere badagoela esango nuke. Hala adierazi ziguten EAD-PDEk Bruselak egin zuen azken Kontseiluan, Andoni Ortuzarrek alderdi politikoen aho bateko aitortza jaso zuelako iragan urte amaieran Eusko Legebiltzarrerako hauteskundeetan lortu genituen emaitzengatik.Alde batetik, Europan asko baloratzen da EAJ-PNVren ibilbide historikoa, hau da, mendeurrena gainditu duen alderdi bat gara eta Europa mailan zaharrenetakoen artean gaude; era berean baloratzen da gure printzipioekiko zintzo mantentzen garela, gure baloreei eusten diegula; eguneko jardunean langileak garela eta hitza betetzen dugun pertsonak garela; eta Europaren alde egiten dugula, Europa bera sortu baino lehen, hastapenetan izan genuen parte hartzea aitortzen digutelako. Aldi berean, harrigarria da 40 urteren buruan EAJ-PNVk herri hau lideratzen jarraitzea, ia etenik Gabe eta gure posizioak indartuta. Formula magikoa zein den galdetzen digute. Niretzat , erantzun zuzena da formula triangelu aldeberdinean oinarritzen dela, eta triangelu horrek hiru erpin ditu: sustraiak gure lurrean finkatuta ditugula, herriaren zerbitzura egoteko dugun borondate argia eta gure familiaren eta adiskideen bidez gizartearekin harreman zuzena dugula, eta horrek beti ahalbidetzen digu errealitatean bizitzea eta bide hau gure herrikideekin batera egitea.\n`Brexit´delakoak arriskutan jartzen al du Europa proiektua? Europar Batasuna nola kudeatu behar du Erresuma Batuak irteteko eramango duen prozesua? Merkelekin ados zaude?,hau da, Uste al duzu EBk bakarrik ekin behar diela Trump, Putin eta Brexitari?\nBrexita izan da nazioarte mailako historia politikoan aspaldi honetan eman den gertakaririk esanguratsuena, eta ondorioak ekarriko ditu Erresuma Batuarentzat , Europarentzat eta mundu osoarentzat. Egun haren garrantziaz jabetuta, EAJ-PNVk bertan egotea erabaki zuen 2016ko ekainaren 23an. Edinburgora bidaiatu ginen eta han gehiengo nagusi batek Europan jarraitzearen alde bozkatu zuen. Azken emaitza ezustekoa izan zen guretzat eta esango nuke ezustekoa izan zela Britainia Handiko herritarrentzat eta mundu mailako klase politiko osoarentzat. Erresuma Batua Europatik irteteko negoziatzeko prozesuak, gutxienez, bi urte beharko ditu eta seguruenik gora-behera asko egongo dira bidean. Horrek etengabe adi egotea eskatzen digu eta jarraipena egin beharko dugu gure interesak zaintzeko, Eusko Jaurlaritza egiten ari den bezala 2017 urte honetan Brexit-ari jarraipena egiteko eratu zen batzorde publiko-pribatutik eta Lehendakaritzaren beraren gidaritzapean. Iragan urteko astinaldi politikoak, Brexitaren eta Trumpen aukeraketaren artean, zalantzarik gabe, munduko geopolitika aldatuko dutenak, uste dut ez direla mehatxu bezala ikusi behar,baizik eta Europak izan dezakeen aukera handitzat jo behar direla, europar proiektuak, praktikan, erabaki bat hartu beharko baitu: Europaren behin betiko desintegrazioa edo erabakimen osoz berrindartzea, Estatu kideen aldetik orain arte laga dena baino subiranotasun zati handia lagatzea eskatuko duena. Europa eragile globala izango bada eta mundu honetan egitekoa izan nahi badu, ezinbesteko du bere egitasmoaren alde egitea. Zentzu honetan, bat egiten dut erabat Merkel Kantzillerra une honetan egiten ari den irakurketarekin eta markatu duen ibilbide orriarekin.\nUste al duzu Donald Trump Etxe Zurira iritsi izanak EAJ-PNVk AEBrekiko duen posizio politikoa aldatzea ekarriko duela?\nDonald Trump AEBko Presidente izendatua izana lurrikara handia izan da, nazioarteko esparru politikoaren oinarriak mugiarazi ditu eta oraindik ez da benetako ondorioak antzemateko denbora igaro. Euzko Alderdi Jeltzaleari dagokionez, lehenengo eta behin, aitortu behar dugu Presidenteak legitimitate osoa duela, AEBko herritarrek demokratikoki aukeratu dutelako. Bigarrenik, administrazio berriaz ari gara, oraindik 100 egun baino ez dira igaro eta oraindik goizegi da bere politiken ondorioak argi eta garbi ikusteko, eta denbora beharko da balantzea objetibotasun osoz egin ahal izateko. Printzipioz, ez dugu bat egiten presidentearen moldeekin edo egin dituen iragarpenekin,bereziki Europar Batasunari eta inmigrazioaren eta eguraldiaren aldaketaren inguruan erakutsi duen jarrerari dagokionez. Gai horietan guztietan gure alderdiak harago begiratzen du, hau da, euskaldunek AEBren Historian izan duten parte hartzean edo hantxe bizi den euskal kolektibitatean edo urteetan hango alderdiekin izan dugun harremanetan, bereziki Alderdi Errepublikarrarekin. Zentzu honetan, kontuan izan behar dugu botere presidentzialak, handiak izan arren, koiunturazkoak eta mugatuak direla, Washingtonen bertan dauden kontra-botereengatik eta beste estamentu batzuek dituzten eskumenengatik, bereziki Estatuetan, eta horietan gaur egun boterea errepublikarren eskuetan dago. Urteak dira EAJrentzat AEB lehenetsi beharreko herrialdea dela, nazioarte mailako harremanei dagokienez zein gizarteari dagokionez, herrialde hartan gero eta interes gehiago ditugulako. Oinarri horiek kontutan izanda, ez dugu gure estrategia aldatuko Gobernu zehatz bat boterean dagoelako, eta buru argiz eta zuhurtziaz jokatu beharko dugu une bakoitzak planteatuko dizkigun erritmoetara eta eskainiko dizkigun aukeretara moldatzeko.\nVenezuelako oposizioak Nicolás Maduroren kontra egiten dituen manifestaldietan gero eta pertsona gehiago biltzen dira. EBBk nola baloratzen du Venezuelan ematen den egoera? Euzkadi Buru Batzarra harremanetan jarri al da euskal kolektibitatearekin, hango egoera ezagutzeko?\nEAJ-PNV 120 urte bete dituen alderdi politikoa da, bere ibilbidea ezagutu behar du, baloratu behar du eta aintzat hartu behar du etorkizunean hartuko dituen erabakiei begira. Latinoamerika osoak, eta Venezuelak bereziki, oso egiteko garrantzitsua bete dute milaka euskal herritar hara bidaiatu zirelako bizimodu hobea egin ahal izateko eta, horrez gain, erbeste garaian gure borroka politika bideratzeko plazarik nagusienetakoa ere izan zelako . Gaur egun, Venezuelak bere historiako une historikorik delikatuenetakoa bizi du. Inolako legitimitate demokratikorik ez duen erregimenarekin, botere banaketarik ez duen herrialdean, askatasunak ia erabat galduta eta biztanleriaren zati handi bat erabat txirotuta. Gizartea,oro har, etengabeko gainbehera prozesua bizi du eta gero eta egoera larriagoan aurkitzen da. Gure alderdiak etengabeko harremana du Venezuelako euskal kolektibitateko ordezkariekin eta Euskadin bizi diren Venezuelar hiritarrekin. Azken urtean, Euzkadi Buru Batzarrak, hainbat adierazpen eman ditu Venezuelako egoera politikoari buruz eta adierazpen hauek nazioarteko erakunde ezberdinetan aurkeztu ditugu,Bruselan bereziki. Halaber, Venezuelako hainbat politikarirekin elkarrizketatu gara eta hitzaldi batzuk antolatu ditugu herrialde hartan bizi den egoera ezagutzera emateko. Venezuelan askatasun eta eskubideak murriztuta daudela salatzeko egin diren manifestaldietan parte hartu dugu. Venezuelarekin daukagun konpromisoari eutsiko diogu herrialde horrek gure historiaren une konplikatuenetan erakutsi zigun eskuzabaltasun berberarekin.\nEAJ-PNVk erakundeak ditu atzerriko hainbat herrialdetan. Nolakoa da EBBk erakunde hauekin duen harremana? Bidaiaren bat egitea aurreikusten duzue?\nGure alderdiak harreman estu eta hurbilekoa du Euzkadiz kanpoko erakunde deitzen ditugunekin, eta harreman hori EBBko Idazkaritzarekin gauzatzen da. Kanpo Harremanen arloa harreman hori osatzen eta indartzen du, erakunde horiek kanpo aldean daudelako. Gure lana da erakunde horiek indartzen saiatzea eta beren helburuak zabaltzea, jarduera batzuk antolatuz edo lantaldeetan belaunaldi berriak sartzea bultzatuz. Zentzu honetan, informazio eta komunikazio teknologiak oso lagungarriak dira,hurbiltasuna,berehalakotasuna eta aldebiko harremana bermatzen dutelako Sabin Etxean dugun egoitzarekin. Baina horrek inoiz ez du harreman zuzena ordezkatuko, mundu globalizatu honetan gero eta beharrezkoa baita hurkoarekin harreman hurbila eta zuzena izatea. Oinarri horiekin, EAJren aldetik Euzkadiz kanpoko erakundeekin harreman zuzenari eusten saiatzen gara eta ondo jabetuta gaude ahalegin horrek esfortzua eskatzen duela gure moduko alderdi batentzat. Zentzu honetan, bai aurreikusten dugu EAJko Presidentea udazkenean Mexikora bidaiatzea, hau da Euskadirekin harreman historiko sendoa duen herrira. Datorren urtea, gainera, erabakigarria izango dira Mexikon hauteskunde presidentzialak egingo direlako. Euskadiko erakunde batzuek ere urtemuga esanguratsuak beteko dituzte . Beraz, ahalegina egingo dugu gure alderdikideekin herrialde hartan hazten lagunduko diguten egitasmoak partekatzen.\n2017 EKA. 04 |\nMIkel Burzako: EAJ Europan\nMIkel Burzako: Europar Batasuna\nMIkel Burzako: iparralde\nNazioarteko Harreman Arloko arduradura\nMikel Burzako Samper 2016ko otsailean bihurtu zen Euzkadi Buru Batzarreko Nazioarteko Harreman arlorako burukide arduraduna. 1969ko abenduaren 17an jaio zen eta bost urte daramatza Donostian bizitzen. Amama Agirre izan zen politikarenganako “zirrara” sortarazi ziona. Burzakok aitortu digu bera izan zela bere bizitzan eraginik handienetakoa izan duen pertsona. Amamarengan alderdiarekiko eta politikarekiko pasio hura ikusirik, Mikelek ez zuen zalantzarik izan, gazte-gaztetik, Eusko Jaurlaritzak lehen ordezkaritza modernoak irekitzeko lana eman zionean. Txilera bidaiatu zen. Hantxe bat egin zuen “betidanik” erreferente politiko jo duen alderdikidearekin: Andoni Ortuzar, gaur egun EBBko presidentea dena. “Lankide izateaz gain, lagun handia da” esaten du Mikelek gorritu gabe. Ortuzarrekin batera, Burzakok oso momentu latzak bizi izan ditu, besteak beste, Paineko Dorreetan hil ziren euskal mendigoizaleen gorpuak etxera ekartzeaz arduratu behar izan ziren haiek , edo Perun bahitu zuten neska euskaldunaren kasuan bizi izandakoak. Baina, pozak eta lorpenak ere ezagutu zituzten. “Bereziki gogoratzen dut, eta harrotasunez esan dezakegu gainera, Eduardo Frei Txileko orduko presidentea ekartzea lortu genuenean, gure bi herrien arteko harreman ekonomiko eta enpresarialak sustatzeko. Garai hartan, Estatu buruek ez zituzten autonomi erkidegoak bisitatzen. Lorpen handia izan zen Euskadirentzat” esan du harrotasun puntu batekin. Burzakok berak aitortu digu horiek esperientzia guztiek pertsona bezala markatu dutela.\nBurzako bidaiari nekaezina ere bada, eta hainbat inguruabar direla eta, hainbat herrialdetan bizi izan da, besteak beste, Txilen (zazpi urtez), Indian, AEBn, Mexikon, Brasilen,… eta, izatez, Leioakoa den arren, Donostian bizi da Galiziatik etorritako Fabirekin. Galizian ezagutu zuten elkar, eta duela bost urte Gipuzkoako hiriburura etorri ziren bizitzera. Donostia dauka Mikelek bere `kanpo-basea´eta handik hasten ditu Mikelek bere mendi ibilbideak, oreka eta lasaitasuna ekartzen diotenak . “Mendiak eta naturarekin harreman zuzenean egoteak buruan behar dudan oreka ematen didate lana eta bizitza pribatua uztartu ahal izateko. Emazteari askotan tokatzen zaio asteburuetan lan egitea eta larunbat eta igandeetan aprobetxatzen dut Otzaurtetik (Gipuzkoan) edo Aranotik ( Nafarroan) laupabost orduko ibilbideak egiteko. Baina berarentzat “egun sakratua”, behin baino ez baitu kale egin (“eta Txilen nengoelako”), abenduaren 31ean lagunekin Gorbeia mendira igotzea da, urte zaharra ondo amaitzeko eta berria hobeto hasteko. Donostia hiriari dagokionez, Burzakok azpimarratu digu hiri “zoragarria” dela eta “kirola egiteko giro aparta” eskaintzen duela. “Ikaragarria da adin guztietako zenbat pertsonek egiten duten kirola. Oso giro osasuntsua dago” azpimarratu du.\nIrakurle amorratua izanik, Burzakok hainbat liburu gomendatu dizkigu: Kirmen Uriberen azkena `Elkarrekin esnatzeko ordua´, Truman Capoteren (bere idazlerik gogokoena) `Belarrezko arpa´ eta Haruki Murakamiren edozein. Dena dela, bere liburutegian beti dago lekutxo bat klasikoentzat, besteak beste Fiódor Dostoyevski eta Antón Chéjov. Milan Kundera eta Sándor Márai ere badira bere autorerik gogokoenetakoak.


Rikardo I.a Lehoibihotza\nRikardo I.a Lehoibihotza Oxford-en jaio zen 1157an jaio zen eta Chalus-en, Limousin-en hil zen 1199an. Akitaniako duke (1169 - 1199) eta Ingalaterrako erregea (1189 - 1199). Enrike II.a Plantagenet-en eta Akitaniako Leonorren semea. Joan Lurgabearen anaia. Nafarroako Berengelakin ezkondu zen 1191ko maiatzaren 12an.\nAmarengandik jaso zuen Akitaniako duke titulua eta haren menpe geratu zen egungo Ipar Euskal Herria. Bere koinatua Antso VII.a Azkarra Nafarroan erregetu aurretik Rikardoren alde jardun zuen; lehenik Gaskoniako eskubideak babesteko (1192) eta ondoren, Frantziako Felipe II.aren kontra (1194). Rikardo I.a Lehoibihotzak Baiona hiria Lapurditik bereizi zuen. Uztaritze, Lapurdiko hiriburua bilakatu zen (1174) eta Nafarroa Beherea Nafarroari itzuli zion (1191).\nBere aitaren aurka jotzearren (1173 - 74), Frantziako Felipe II.a Augusto erregearekin aliatu zen Ingalaterrako erregetza lortu bitartean. 1175ean Okzitaniako Tolosako kondea menderatu zuen.1183an zapaldu zuen berriro Akitaniarrek bere kontra piztutako matxinada. 1188an aitari nagusitu zitzaion eta bizitzaren truke Ingalaterrako koroa eskatu zion. 1189an hil zen Enrike II.a eta bera izendatu zuten errege. Frantziarekin aliantza hautsi eta hirugarren gurutzadan parte hartu zuen (1189 - 1192). Bertan, bere hantustea zela eta, etsai handiak egin zituen (Frantziako Felipe Augusto horien artean). Ingalaterrarako bidean, Leopoldo dukeak preso hartu zuen Vienan eta erreskate itzela eskatzeaz gainera Germaniako Enrike VI.a Ankerra enperadoreari men egin behar izan zion. 1194an iritsi zen Ingalaterrara eta Felipe Augustok kendutakoa berreskuratzen saiatzen ari zela,Châleus-ko gazteluaren setioan hil egin zuten.\nLoturak: Felipe Nafarroakoa;


Gazteok euskararekin bat • ZUZEU\nEuskararen Nazioarteko Eguna den honetan, eta Zer egin dezaket nik euskararen alde? adierazpenera atxikirik, kolore desberdinetako gazteok, euskararen jiran bilduta, elkartasuna adierazi nahi dugu euskal gizartearsen aurrean. Gazte eragile politikook, euskararen egoera ikusirik, beraren inguruko zoru komuna eraiki eta sendotzeko asmoz, gure arteko adostasunak argitaratzen ditugu adierazpen honetan. Ekimen hau etorkizunera begira euskararen inguruan ehuntzen joango den harreman baten mugarri izan dadin.\nKontent gara gazteok gure hizkuntzak mendetan barrena biziraun duelako eta gaur-gaurkoz gure ahotan darabilgulako. Ezin gara, ordea, lo gelditu. Izan ere, euskarak aurrera egin badu, oro har, euskal gizartearen norbanakoetatik hasita, euskal gizarteak berak eta bertako eragile politiko eta sozial euskaltzaleek erruz egin duten lanari esker izan baita, erakutsitako konpromisoa eredugarria izaki. Benetan aintzat hartzekoa dugu eragileok aurrera eramandako normalizazio prozesua, euskararen malda-behera zentzuz aldatzea lortu duena.\nHala ere, orainarekin ez gara konformatzen, nagusi den gizarte-araua gaztelania edo frantsesaren aldekoa baita. Gauzak horrela, lortutakoari eutsiz erronka eta helburu berriei ekin behar diegu.\nHonenbestez, eman beharreko urrats politikoek Euskal Herri osoan euskararen ofizialtasun instituzional eta soziala lortzera jo behar dute. Izan ere, Iparraldean eta Nafarroan, urtetako gabezia politiko eta instituzionalagatik, oraindik ere, euskara gutxiengo zapaldu batean bizi da. Halaber, euskararen presentzia ahuleneko EAEko, nahiz Iparraldeko eta Nafarroako, zonaldetan euskara irakastearen aldeko ekimenak bultzatu eta erakunde pribatu nahiz publikoetan euskararen erabilera normalizatzeko planak sustatu behar dira. Plan hauek hezkuntzak eta administrazioak bermatzen ez dituzten hizkuntza-eskubideak estaltzera jo behar dute, euskaraz egiteko eskubidea esparru orotara zabalduz.\nHizkuntza-eskubideez haratago, gazteok bereziki kezkatuak gaitu euskararen erabilerak. Kultura-ondarea ez ezik, euskara herritarrok elkarrekin komunikatzeko erabiltzen dugun tresna bizia baita. Horregatik, euskarak eguneroko bizitzan erabiltzeko hizkuntzatzat duen ospea eta balio soziala handitu behar dira. Izan ere, hizkuntza aniztasunari eutsi nahi badiogu, euskara da nahitaez indartu behar dugun hizkuntza, horretarako erdaren aldean diskriminazio positibo batez baliatuz. Ez baititzakegu ahaztu euskarak behin eta berriz bizi dituen zapalkuntza eta eraso egoerak, Madrildik zein Paristik datozenek ez diotelako euskararen ofizialtasunari biderik ireki nahi.\nEra berean, kontziente gara euskarak azken hamarkadetan ikasgeletatik ateratzeko izan duen zailtasunaz. Maiz, arlo akademikora soilik mugatzen delako. Horrenbestez, euskara aisira eta giro informalagoetara hedatzea giltzarritzat dugu egunerokotasunean erabiliagoa izan dadin. Denok bat eginik, euskararen ezagutza areagotzeaz gain, oso bereziki, erabilera bultzatu behar dugula eta horretarako konpromisoa hartzen dugula adierazten dugu.\nAzkenik, euskara euskal herritar ororen hizkuntza den aldetik, mehatxu edo inposaketa delakoaren ikuspegitik atera behar dugu. Esan nahi baita, euskara alderdikerietatik atera behar dugu eragile politiko bakoitzarekiko errespetuaren gainean eraikitako diskurtso partekatu baten bidez.\nHori dela eta, adostasun politiko eta soziala lortzea ezinbestekoa da euskarak biziberritzeko bidean aurrera egin dezan. Bada, euskararen sustapenaren beharra ikusirik, ezinbestekoa da eragile politikook konpromiso sendoa hartzea gure hizkuntza biziberrituz esparru guztietara iris dadin. Hori lortzeko, hartu beharreko konpromiso politikoek instituzio eta gizarte mailakoak beharko dute izan. Alde batetik, euskalgintzarekin elkarlan zuzen eta etengabea bermatzeko, eta bestetik, Espainia zein Frantziatik datozen ukazioei aurre egiteko. Hizkuntza bat ez baita deus ere erabiliko duen herririk ez badago.\nGazteok Ahal Dugu\nahal dugu, Alderdiak, Aralar, EA, EAJ, EGI, eraiki, euskara, gazte abertzaleak, kontsentsua, PNV, podemos\nA gur jaunak\n25 pentsamendu “Gazteok euskararekin bat”-ri buruz\nElene Txarte 2016-12-03 18:43\nBazen garaia norbait gai honen inguruan akordio bat iristekoa… Bejondeizuela!\nJAJAJA 2016-12-06 21:12\nEz ein ametsik titularrekin, alde hoiek gauza bat diote, baina esfortzuak kontrakoan jartzen dituzte.\nElene Txarte 2016-12-03 18:47\nBaina eta Eraiki zein alderdi da? Kar kar…\nAyla 2016-12-05 21:09\nEGIkoek zerbait zuzpertu behar badute… ojoalkrixto!! EGIN-en aurkako difamazioetan, esaterako, inor baino gogotsuago ibili ziren… eta Bingo!!\nBeraz, lasai!! no problemo!!\nJAJAJA 2016-12-06 21:11\nPODEMOS euskaren defentsan?? Entzun behar dianak gaur egun, astehenean Donostin Españolen hizkuntza eskubideak (hau da zapaltzailearenak eta desagertzeko arriskurik ez duen hizkuntzarenak) erreklamatzen, eta asteartean “gure ere euskara blabla bla”\nxabin 2016-12-06 21:08\nKurisoa,Hernanin San juanetako egitaraua euskaraz soilik argitaratu zuen udalak, Hernani euskaldun baten bila, erantzuna, PODEMOS ,PSOE eta PNV ren kexa españolez ere etzegoelako.Beraz betikoa, euskara KONKISTAREN aurretiko egoerara itzuli nahi dugun bakoitzean españolisten kexarekin topatzen gara, eta PODEMOS hauetako bat da.\nPodemos ekoak herri askotan gaztelaniaren defentsan ateratzen dira, SMITHSONIAN museoan, kulturen asteak egiten dituzte eta “euskal kulturarena” tokatzen zenean, PODEMOS ek gutuna kexatzen, hemengo gizartea ez omen da “euskal kultura soiik”, ondo erantzun zioten “ez da geografia konkretu bateko kulturen erakusketa” ” etnia edo kultura bakoitzarena” eta espaiñolak bere erakusketa propioa du.\nPodemosek ondo daki leku bakoitzean entzun nahi dena esaten,” bai bai zurearen alde gaude”, baina kontrakoa nahi dute.\nElene Txarte 2016-12-06 23:59\nBeti berdina esaten zabiltzate, Ternuazko monagillook. Herriko Arranon esaten dizkizueten kontsignak zabaltzen ibiltzeaz nazkatuko zarete egunen batean, ez? Gainerakook nazkatuak gaituzue behintzat. Adostasun politikoa oso onuragarria da euskarak aurrera egin dezan. Eta hori ikusi nahi ez izatea penagarria eta mingarria da.\nElene Txarte 2016-12-07 00:00\nLotsagarria euskara ezker abertzalearena dela uste dutenen jarrera. Utikan\nZuhaitz Ordoki 2016-12-07 09:08\nElene. Aurrena akordioa goraipatzen duzu, ondoren Eraikiri barre egin aurpegira, eta jarraian iseka egin Xabini kontraesanak azaleratzen dituelako (eta berak ezker abertzalekoa denik esan ez arren, zuk aprobetxatu erasoak nahi dituzun norabidean bideratzeko).\nInork gutxik ukatuko du akordio politikoa onuragarria denik euskararentzat, noski baietz. Baina hein berean inork gutxik onartuko dizu egiazki euskararen aurka daukan jarrera, edo genero berdintasunaren aurka, edo langileen eskubide oinarrizkoenen kontra, edo…\nAskok itxurakeriaz jokatzen dute euskararekin. Hori hala da, eta bestela begiratu “txantxangorriaren manifestua” sinatzen dutenen zerrenda (PP, PSOE eta Diario Vasco, besteak beste):\nZure anonimotasuna kaka botatzen jarraitzeko probestu nahi baduzu, segi, psikologoarena joatea baino merkeagoa da eta; horren ordez ganora apur batez eztabaidatu nahi baduzu, primeran.\nElene Txarte 2016-12-07 10:42\nEskertzen dizut errespetua Zuhaitz. Eta aurrez, jakin ezazu, kaka barreiatzen ibiltzen naizela, soilik, besteok ere hala ibiltzen direnean. Zure gisako gutxi sareetan barna.\nHori esanda, arrazoia ematen dizut hainbat puntutan, eta kendu beste zenbaitzutan. Egia da itxurakeria darabiltela askok Abenduaren 3ro, eta egun horrez gain gutxi erabiltzen direla euskararen alde jarduteko. Alabaina, esan beharra dut, bestelakoa dela, nire ustez, adierazpen bateratu honen errealitatea. Lau alderdi desberdineko gazteek hartzen dute parte (jakin dudanez Eraiki Aralarren gazte taldea da, irri-edo sekula santan aditu gabeko taldea zelako egin nuen). Lau horietako bi, EH Bildu-ren baitan kokatzen diren gazteak dira, beste bat EAJrenean, eta azkena Podemosenean. Duda izpirik ez genuke izan beharko, nire aburuz, EH Bildu eta EAJren sektore zenbaitek euskararen aldeko jardunean egindako lanaz. Izen handiak eskainiz bi-bietako jendeak. Podemos, bestalde, nahiko euskaltzaletzat joko nuke.\nHala eta guztiz, bestela izango balitz ere, ez dut kritika ulertzen. Adierazpena irakurrita argi gelditzen da ez dela adierazpen soil batean geldituko, baizik eta etorkizunera begira ehuntzen joango den harreman baten mugarri. Hau da, iritsi beharko da egun bat ideologia guziak batuta euskararen arazoari aurre egingo den. Ezin dugu beti eskema manikeoetan erori. Euskaltzaletasunak historikoki bereak izan ez dituen eragileak behar ditu. Eta hauek baztertzea akats handi bat da, Zuhaitz.\nJJ 2016-12-07 11:26\nBat nator Zuhaitzekin. Testuari politikoki zuzentasuna eta euskararen eguneko agiriren usain sendoa dario. Norbanakoen ahaleginean egiten du indar eta ardurak orokortzera eta lausotzera jotzen du (euren alderdiek bezala).\nEuskarak adostasunak behar ditu, bai… ganorazkoak baina. Eduki eta norabide zehatzak planteatuko dituztenak, eta ez Zuhaitzek aipatu agirian antzera, euskaldunok azpiratu edota dokumentaletako protagonista bitxi gisa nahi gaituztenek sinatzeko modukoak.\nPasarte batzuk bereziki esanguratsuak iruditu zaizkit. Adibidez:\n“Izan ere, hizkuntza aniztasunari eutsi nahi badiogu, euskara da nahitaez indartu behar dugun hizkuntza”. HPS-productions. Orain hizkuntza aniztasunari eustea omen da bogan dagoen helburua. Euskarari eutsi nahi izateak zer du ba txarretik?\nGure gaineko erdaldunek españolari eta frantsesari eusten diete amorruz, eta ez “hizkuntza aniztasunari” prezisamente.\n“Benetan aintzat hartzekoa dugu eragileok aurrera eramandako normalizazio prozesua, euskararen malda-behera zentzuz aldatzea lortu duena”\nAurrera eramandako normalizazio prezesuaren eragiletzat dute euren burua, antza. Ez dakit zein bere erakundeaz ari den, ala normalizazio prozesu orokorraz diharduten. Batera zein bestera, ezpalak atera dakizkioke (handiusteko) esaldiari.\n“Iparraldean eta Nafarroan, urtetako gabezia politiko eta instituzionalagatik, oraindik ere, euskara gutxiengo zapaldu batean bizi da”\nEraso geniozidari esateko eufemismo polita asmatu dute gazteok: “gabezia”. Euren alderdiotan gora egingo dute, zalantzarik gabe. Hiztegi politikopartidista menperatzen dute.\n“Ez baititzakegu ahaztu euskarak behin eta berriz bizi dituen zapalkuntza eta eraso egoerak, Madrildik zein Paristik datozenek ez diotelako euskararen ofizialtasunari biderik ireki nahi”…\nMadrildik, Paristik, eta berton egoitza duten hedabide vasconavarro nahiz basque jakinetatik, alderdi vasco-basque-navarro ezagunetatik, eta abar. Baita Podemosetik eta bere koaliziokide diren IUtik edota Equotik ere, uniformizazio nahia ezkutatzen duen “berdintasunaren” izenean eta disimulu handiarekin bada ere.\nErakunde gazteak izateko, oso “helduak” dirudite. Euren alderdi nagusien oso antzekoak, erran nahi baita.\nhsts 2016-12-07 15:00\nHoni deitzen zaio “marketing”. Helburu bera hobeto saltzeko estalki polita jartzea. Inpotanteena ordea, euskara indartzea dela egin beharrekoa, hau da, erderen aldean hegemonia irabaztea.\nNIre aholkua JJ, ez begiratu horren beste estalkiari eta gehiago asmoari. Nago asmo hori saltzeko ahaleginetan dabiltzala partidu politiko asko, estrategi eraginkorrak aplikatu ahal izateko; eta ez gara konturatzen estrategi eraginkorrak aplikatzea dela asmoa saltzeko modurik eraginkorrena.\nJJ 2016-12-07 16:34\nGehiago iruditzen zait konplexu arazoa, marketing estrategia baino.\nHizkuntza aniztasunaren defentsak, elebitasunarenak bezala, ibilbide motza dauka. UPPN-k eta PSN-k ere elebitasuna defendatzen dute Nafarroan, ingelesa-espainierarena hain zuzen.\nEuskara defendatzea dagokigu euskaldunoi, eta horrela hizkuntza aniztasunari ekarpena egitea, bidenabar. Baina nago “adostasunaren” aitzakian, “hizkuntza aniztasun” eredu bat baino gehiago dagoela jokoan. Eta nago, tamalez, abertzale batzuena espainiarren eredutik gertuago dagoela, euskaldunonetik baino.\nElene Txarte 2016-12-07 19:37\nKasu honetan, ordea, hsts-ek dioen bezala, adierazpen bateratuak hizkuntza-aniztasunari baino euskara indartzeari eta euskararekiko diskriminazio positibo bat baliatzeari buruz hitz egiten du.\nhsts 2016-12-08 08:37\nKonplexutik ere bai noski. Barnarazi diguten “edukazio ona”… Erdaldunak deseroso senti ez daitezen, dena elebitan. Soziolinguistika azterketa guztiek diotenean subsidiaritate printzipioa guztiz beharrezkoa dela. Baina soziolinguistika azterketak saltzeko zailak omen… Eta hori ere egin beharko dugu, ze konplexudun guztiak bazterrean utzita, ea ba nor geratzen den zutik.\nElene Txarte 2016-12-07 12:27\nEta hi, JJ, nongoa haiz? Hatxeberotar gogor sutsua ala Sabino-garbizalekeriazale porrokatua? Zaharkitua duk hire diskurtsoa. Zaharkitua eta penagarria. Hik egin ezak euskararen alde hire txokozuloan garbizale horiekin guziekin. Alajaina, aditu behar ditiagunak!\nNerau 2016-12-07 22:57\nElene hori! Eguzkiaren argia bezain dirdiratsua dena, nonbait hor! Euskararen arazorik ez da, izatekotan, kolonoena dugu. Herri kolonizatua gara, Atxagak eta beste hainbetek hala diote. Ez dugu adostasunik behar, espainolek eta frantsesek behar ez duten neurri berean. Eskubideak behar ditugu, besterik ez. Bestela, hitanoa ez da ibiltzen harridurazko perpausetan, ezta galde perpausetan ere.\nElene Txarte 2016-12-08 10:05\nEskerrik asko Nerau! Hitanoarekiko nituen zalantzak argitu dizkidazu! Mendeko perpausetan ere ez da erabiltzen, ezta?\nZer duen kaleko hitanotik batuerara pasatzeak!\nJJ 2016-12-07 12:45\nElena, guapa. goitizenaren atzean balentria handiak esaten dituzue trollek.\nZerbait ganorazko erantzun behar badun, idatzi. Hire egiazko izenaz ahal dela, baliente!\nZarauztarra 2016-12-07 14:02\nEbrotik behera etorri zaizkigun ildo politiko GUZTIAK gure kontrakoak izan dira. Orain, Podemos bezala. Elene Troll.\nElene Txarte 2016-12-07 19:44\nEta hi, zarauztar, zer haiz bada?\nZuhaitz Ordoki 2016-12-08 09:31\nEne ustez eztabaida honek arras mami dauka, apur gutxi batzuekin konformatzeko. Ez dakit zuei zer irudituko zaizuen, baina hemen PP-koak edu UPN-koak hedabideen aurrean euskaraz hitz egiten entzungo ditudan egunean (Laura Garridoz aparte) irribarre bat loratuko zait; ez Iturgaitz edo Basagoiti entzun nituenean bezalako irribarre malerusa, bestelakoa baizik. Baina hori seguraski ez da gertatuko, haiek gu bezain ondo baitakite gaur gaurkoz euskararen herria zabaltzea inplizituko, paraleloan eta neurri esanguratsuan Euskal Herria zabaldu eta egonkortzea dela. Eta “Espainiak” bere kolore gama barruko anistasuna du gustuko soilik.\nAkordioak akordio, manifestu eta hitz eta pitz, zalantza bat sortu zait: zergatik ez dago Ernai? Pisuzko arrazoirren bat izango dela pentsatzen dut, eta norbaitek baleki, azal dezala mesedez, interes handikoa baitzait.\nUnionista espainiarrek (eta abertzale zenbaitzuk) euskara denona dela barneratzen duten egunean, euskarak irabaziko du; baina hori ez dator bat Espainia den horren DNA-rekin, mundu ikuskerarekin.\nEa agiri hau itxurakeri soila ez den eta alderdiek euskarari burutik behera txiza egiten dioten hurrengoan gazte hauek bertan dauden ustez babesten dutena mahai gainean jartzeko.\nJJ 2016-12-08 11:57\nEz dago Ernai… ez dago LAB, ez dago STEE-EILAS, ELA ere ez… (http://www.berria.eus/paperekoa/1753/004/001/2016-11-30/elak_labek_eta_steilasek_ez_dute_bat_egin_euskararen_eguneko_testuarekin.htm)\nEz dago Argia, Gara. eta beste eragile asko ere ez daude.\nBeharbada testua arretaz irakurri dutelako?\nEdota ez daudelako prest euskaldunak bazterrean nahi dituztenen jarrera zuritzeko?\nElene Txarte 2016-12-08 10:12\nEne aburuz, Zuhaitz, zure galderaren erroa da, hain zuzen, zu adierazpenaren aurka egoteko arrazoia. Zergatik ez dago Ernai? Galdera interesgarria, EH Bilduko gainerakoak daudenez gero…\nAnton 2016-12-08 13:39\nMarco-Gardoquik gaur EL CORREOn (euskararen eguneko agiriaren sinatzaile fin hau ere):\n“Tiene sentido explicar y aprender en euskera física cuántica, biología molecular o marketing avanzado cuando la inmensa mayoría de la producción ciéntifica mundial se realiza en inglés y cuando es evidente q quien quiera dedicarse profesionalmente a ellas deberá expresarse perfectamente en inglés?”


Atzo izan ziren errektore berria aukeratzeko hauteskundeak UPV-EHUn. Azken hauteskundeetan %95ekoa izan zen abstentzioa ikasleen artean eta, aurten ere, hautagai bakarra aurkeztu da bozetara. Unibertsitateko Indar Batasunak (UIB) adierazi izan du, "ikasle langileak unibertsitatetik bota eta bertako langileen esplotazioa inoiz baino latzagoa bihurtzen ari den testuinguru lazgarri honetan, agintariak kezkatuago daude errektoretza hauteskundeen zirkua behar bezala egitearekin". Horrez gain, UIBk azpimarratu du aurtengo hauteskundeetan ere abstentzioa nagusituko dela eta, hori, unibertsitateko organoen zilegitasun krisi baten adierazle dela.\n"Antolakuntzaren eta borrokaren" hautua berretsi dute UIBko kideek, unibertsitateko langile-sektoreen baldintzen hobekuntza egikaritzeko asmotan.\nGoizean goizetik izan zen nabarmena Poliziaren presentzia campusetan, elkarretaratzeak amaitu arte. Leioako campusaren kasuan, polizia-indarrak errektoretzako eraikinaren ondoan egon ziren kontzentrazioak iraun bitartean. Ibaetan ere bertaratu ziren poliziak protesta hasi baino lehen.


-erri(a) osagaia gaurko toponimian - Euskara Batuaren Eskuliburua\n-erri(a) osagaia gaurko toponimian\nEuskal Herriko zenbait eskualde eta ibarren izenetan, aurreko izen zehaztaile bati erantsirik, -erri osagaia ageri da maiz. Tradizioan, erabilera ez da beti bat izan; aldeak daude forman: -erri, -erria, -erriak. Hori dela eta, 143. arauak («-erri(a) osagaia gaurko toponimian») hiru motatako erabilerak bereizten ditu izenetan:\na) Batzuek mugagabe-moldea dute: Durangerri, Enkarterri, Goierri, Txorierri...; eta, ondorioz, mugagabeko kasu-markak hartzen dituzte: Goierri, Goierrik, Goierriri... Goierrin, Goierriko, Goierritik...\nb) Beste batzuek, mugatu singularra (-a): Estellerria, Iruñerria, Lizarrerria...; eta horiek singularreko kasu-markak hartzen dituzte: Iruñerria, Iruñerriak, Iruñerriari..., Iruñerrian, Iruñerriko, Iruñerritik... (→ izen berezi artikuludunak eta a itsatsidunak)\nc) Bada mugatu plurala duenik ere (-ak): Bortzerriak (forma onartua da Bortziriak ere). Mugatu pluraleko kasu-markak hartzen ditu: Bortzerriak, Bortzerriek, Bortzerriei..., Bortzerrietan, Bortzerrietako, Bortzerrietatik...


Albisteak archivos - Page 3 of 11 - Amurrio Bidean\n5 abendua, 2019 /in Albisteak /by Amurrio Bidean\nEskaerak aurkezteko epea irekita egongo da abenduaren 2tik 27ra.\nLokalak zerbitzuen sektoreko (“Bulegoak”) jarduerak egiten dituzten edo egingo dituzten enpresentzat edo pertsona ekintzaileentzat dira.\nModulu edo bulego bakoitza alokatzeko prezioaren barnean sartzen dira lokal bakoitza erabiltzean sortutako gastuak: elektrizitatea, zuntz optiko bidezko Internet lotura, berokuntza-sistema, garbiketa eta abar. Prezio horretan sartuko dira, halaber, partekatutako zerbitzu batzuk, hala nola harrera-lekua, office-a, postontzi pribatua, lokalen mantentze-lanak, segurtasun-sistema eta bilera-gelak.\nOrain bertan, bederatzi enpresa daude instalazioetan, eta bi modulu daude libre (32,64 m2 eta 34,66 m2 artekoak).\nGunea lan egiteko eremu mugatu bat behar duten eta bulegoa partekatzeko arazorik ez duten pertsonentzat edo enpresentzat dago pentsatuta, betiere diseinuarekin, IKTekin, industriari lotutako zerbitzuekin eta halakoekin lotutako jarduera bat gauzatzen badute edo gauzatuko badute. Gunera sartzeko 26,09 euro gehi BEZa ordaindu behar dira hilean.\nhttps://i1.wp.com/amurriobidean.eus/wp-content/uploads/2019/12/IMG_4234_1.jpg?fit=594%2C396 396 594 Amurrio Bidean http://amurriobidean.eus/wp-content/uploads/2016/10/amurriobidean-logo-300x70.png Amurrio Bidean2019-12-05 10:19:192019-12-05 10:19:19Reforamurrio Enpresaldea enpresen haztegira eta zentrora sartzeko deialdi berria\nDatorren azaroaren 20an aurkeztuko da urte honetako lehenengo seihilekoan gure udalerrian egin den Merkataritza Bideragarritasunaren Ikerketa\n15 azaroa, 2019 /in Albisteak /by Amurrio Bidean\nAmurrioko Katekesi Aretoan izango da, 14:00etatik 15:30era\nIkerketa, Amurrioko Udalak sustatua eta Eusko Jaurlaritzaren Merkataritza Sailak diruz lagundua, GB Strategy By Design tokiko aholkularitza-enpresak gauzatu du.\nHerritarrek, udalerriko komertzio eta negozio txikiek eta hainbat agentek (APYMCA, Amurrio Bidean, etab.) izan duten parte-hartzeari eta konpromisoari esker, hobetzeko aukerak eta ekintzailetza-ideia berriak identifikatu ahal izan dira, gure tokiko merkataritza indartu eta dinamizatzeko.\nAzaroaren 20ko saioan, ikerketatik ateratako ondorio eta gomendioak partekatuko dira, landu beharreko jarduketa-lerroak adostu eta haiei lehentasuna emateko helburuarekin.\nAurkezpena irekita dago sektore honetan enpresa-ekimen berri bat abian jarri nahi duten komertzio, zerbitzu-enpresa txiki edo ekintzaile guztientzat.\nParte hartu nahi duten interesdunek izena eman eta zalantzak galde ditzakete Amurrio Bidean elkartean: telefonoa 945891721, posta-elektronikoa: autoempleo@amurriobidea-org.\nhttps://i2.wp.com/amurriobidean.eus/wp-content/uploads/2019/11/0001-3.jpg?fit=1448%2C2048 2048 1448 Amurrio Bidean http://amurriobidean.eus/wp-content/uploads/2016/10/amurriobidean-logo-300x70.png Amurrio Bidean2019-11-15 11:45:352019-11-15 11:45:35Datorren azaroaren 20an aurkeztuko da urte honetako lehenengo seihilekoan gure udalerrian egin den Merkataritza Bideragarritasunaren Ikerketa\n5 azaroa, 2019 /in Albisteak /by Amurrio Bidean\nOnuradunek Amurrion erroldatuta egon beharko dute duela bi urtetik gutxienez, egiaztatu beharko dute aurreko hiru urteetan ez dutela beren kontura jarduera bera egin eta Amurrion enpresa-ekimen bat abian jarrita izan beharko dute 2018ko azaroaren 21aren eta 2019ko azaroaren 20aren artean, deialdian adierazitako beste betebehar batzuen artean.\nInformazio gehiago eskuratzeko, Udalaren webgunea (www.amurrio.org) edo Amurrio Bideanenean (www.amurriobidean.eus) kontsulta daiteke, edo azken erakunde honekin harremanetan jarri (tel.: 945891721; helbide elektronikoa: autoempleo@amurriobidean.org).\nANEXO1_Eskaera ANEXO1_Solicitud ANEXO2_Alta_Terceros Resumen_ayuda_nuevas_empresas_Amurrio_2018\nhttps://i2.wp.com/amurriobidean.eus/wp-content/uploads/2018/01/stock-photo-close-up-of-woman-s-head-against-concrete-wall-with-giant-light-bulb-and-colorful-startup-sketch-493588741.jpg?fit=450%2C333 333 450 Amurrio Bidean http://amurriobidean.eus/wp-content/uploads/2016/10/amurriobidean-logo-300x70.png Amurrio Bidean2019-11-05 09:59:252019-11-05 09:59:25Amurrioko Udalak deialdi berri bat egin du gure udalerrian enpresa txikiak ezartzeko\nAMURRIOK MIKOTURISMO EGUNEN XVI. EDIZIOA OSPATUKO DU\n16 urria, 2019 /in Albisteak /by Amurrio Bidean\nLarunbatean, urriaren 26an, perretxikoak sailkatzeko jardunaldi tradizionala egingo da Arriola Elkarte Mikologikoaren eskutik. Hurrengo egunean erakusketa bisitatu ahal izango da udal pilotalekuan.\nOstalaritzako 11 establezimenduk hartuko dute parte perretxikoekin egindako pintxoen XIV. Lehiaketan, eta Abiaga eta Bideko jatetxeek, denboraldiko perretxikoetan oinarritutako menu gastronomikoak eskainiko dituzte.\nPerretxikoak biltzeko garai egokiena heldu den honetan, Amurrioko udalak, Toki Garapenerako Amurrio Bidean Elkartearen bitartez, Mikoturismo Egunak jarduera antolatu du beste urte batez. Urriaren 26an hasiko diren hiru asteburu. Perretxikoak izango dira protagonistak XIV. Pintxo Lehiaketan parte hartuko duten ostalaritzako 11 establezimenduetan. Horrez gain, perretxikoen sailkapenerako eta erakusketarako jardunaldiak egingo dira udal pilotalekuan.\nPerretxikoen sailkapena eta erakusketa\nXVI. Mikoturismo Egunak larunbatean, urriaren 26an, hasiko dira, perretxikoak sailkatzeko ohiko jardunaldiarekin, udal pilotalekuan, 18:00etatik aurrera. Alberto Villanueva mikologoa, Arriola Elkarte Mikologikoaren kolaboratzailea, perretxikoen sailkapena egiten arituko da bi orduz. Jarduera horretan edozein pertsonak hartu ahal izango du parte, ikusle gisa, zalantzak kontsultatuz, edo bildutako espezieak sailkatzeko eramanez. Horrez gain, perretxiko denboraldia heldu den honetan, Arriola Elkarte Mikologikoak arreta ematen die herritarrei astearte guztietan, abendura arte, Kultur Etxean, 18:30etik 19:30era.\nPerretxiko erakusketa igandean, urriaren 27an, izango da, udal pilotalekuan, 11.00etatik 14:00etara.\nXVI. Mikoturismo Egunak ekimenaren barruan, perretxikoekin egindako pintxoen XIV. Lehiaketa egingo da. Bertan ostalaritzako 11 establezimendu izango dira partaide: Alanbike, Atxubi, Batzokia, El Crucero, Kili Berria, Kuskumendi, El Rinconcito, Guk, Frontón taberna, Txibirita eta Txoko Gorri. Lehiaketak bi sari banatuko ditu, epaimahaiak aukeratutako pintxorik onena, 200 euro eta plaka bat jasoko dituena eta, herritarren bozketaren bitartez aukeratutako pintxorik onena, 150 euro eta plaka bat jasoko dituena.\nHerritarren aukeraketan parte hartu ahal izateko 8 pintxo dastatu beharko dira gutxienez. Boto-paperak azaroaren 4ra, astelehenera, arte sartu ahal izango dira Kultur Etxean eta Udaletxean egongo diren hautestontzietan. Horrez gain, bozketan parte hartzen dutenen artean 275 euroko bi sari zozketatuko dira.\nGastronomia esparruan, pintxo dastaketez gain, Abiaga eta Bideko jatetxeek denboraldiko perretxikoekin egindako bi menu eskainiko dituzte.\nhttps://i2.wp.com/amurriobidean.eus/wp-content/uploads/2019/10/0001.jpg?fit=1386%2C2048 2048 1386 Amurrio Bidean http://amurriobidean.eus/wp-content/uploads/2016/10/amurriobidean-logo-300x70.png Amurrio Bidean2019-10-16 10:47:112019-10-16 10:47:11AMURRIOK MIKOTURISMO EGUNEN XVI. EDIZIOA OSPATUKO DU\nEKIN BREAKFAST “ E-COMERCE, AUKERA BAT NOLA BALDIN BADAKIZU” REFORAMURRIO ENPRESALDEAN\n2 urria, 2019 /in Albisteak /by Amurrio Bidean\nTopaketa datorren urriaren 17an izango da, 9.30etatik 11:00ak arte\nJoan den urtean “Ekin Breakfasts” Gosari Ekintzaileek izan zuten harrera ona eta gero, aurten formatu beraren alde egiteko hautua egin da. Sektore ezberdinen arteko edo gai zehatz bati buruzko topaketak dira, non ekintzaileek zein enpresek hartu dezaketen parte sektoreko haien negozioan aukera berriak, esperientziak eta praktika onak, eta abar ezagutzeko, networkinga sustatuz zalantzak eta ezinegonak partekatu eta galdetzeko giro lasai eta egoki batean.\nAurten Amurrion aukeratu den gaia merkataritza elektronikoa da, negozioa erakarri eta lortzeko e-commerce ezartzea kontenplatu duten ekintzaileen eta enpresetan sortu duen interesagatik.\nE-commerceko diseinuan eta konponbideetan erreferentea den On4u enpresa arabarreko sustatzaile eta CEOa den Angel Villaren erakusketak emango dio hasiera Ekin Breakfast-ari, eta sareko merkatura salto egin aurretik kontuan hartu beharreko gakoak landuko ditu. Jarraian, José Ignacio Rodríguez Fitnessdigitaleko sustatzaileak bere esperientzia kontatuko du. Gasteizko enpresa honek orain dela 12 urte baina gehiago egin zuen merkataritza elektronikoaren aldeko apustua merkatu-sektore konkretu bateko negozio-modelo modura, eta gaur egun bere nazioarteko presentzia handituz doa. Azkenean, bertako negozio baten esperientzia izango dugu, Aranoa Zapatak, bere dendarekin bateragarria den salketa-bide bat ikusi duena e-commercen.\nJarduera hau Alava Enprende 2019 ekimenaren baitan dago: Arabako Foru Aldundiak sustatu du gure eskualdean ekintzailetza sustatzen duten entitate eta agenteekin batera, Amurrio Bidean barne (Amurrioko Udaleko Toki Garapenerako Elkartea)\nParte hartu nahi duten pertsonek izena eman edo informazio gehiago jaso dezakete Amurrio Bideanekin kontaktuan jarriz 945891721 telefono zenbakiaren, mailto:autoempleo@amurriobidean.org helbidearen edo www.alavaemprende.com webgunearen bidez.\nhttps://i2.wp.com/amurriobidean.eus/wp-content/uploads/2019/10/ekinbreakfastEUS8.jpg?fit=2048%2C1381 1381 2048 Amurrio Bidean http://amurriobidean.eus/wp-content/uploads/2016/10/amurriobidean-logo-300x70.png Amurrio Bidean2019-10-02 10:31:342019-10-02 10:35:54EKIN BREAKFAST “ E-COMERCE, AUKERA BAT NOLA BALDIN BADAKIZU” REFORAMURRIO ENPRESALDEAN\nIrailaren 23an, Hazilan hasiko da, eta honako hauek eskainiko ditu: prestakuntza, praktikak enpresetan eta Amurrioko Udalak emandako diru-laguntza.\n10 iraila, 2019 /in Albisteak /by Amurrio Bidean\nHazilanen helburua da lan-merkatuan hasierako sarrera erraztea edo lortu nahi den enplegua aurkitzen laguntzea.\nPrograma gaitasun profesionalei buruzko prestakuntzan eta enplegua bilatzera bideratuta dagoen marka pertsonalean datza. Horretarako, praktikak eskainiko dira enpresetan edo 4 hilabetez garatuko da negozioaren ideia. Epe horretan, Amurrioko Udalak ematen duen diru-laguntza jasotzen da, Gazte Planaren bidez; 600 euro gordinekoa da hilero, praktikak udalerrian egiten badira; edo 800 euro gordinekoa hilero, beste udalerri batean egiten badira edo enpresa bat sortzeko helburua duen negozio-ideia berri bat aztertzen bada.\nAurreko edizioan, Hazilanen bidez, 11 enpresek zabaldu zizkieten beren ateak partaideei praktikak egiteko eta negozio-ideia bat aztertu zen. Lortu den emaitza honako hau izan da: parte hartu duten 14 pertsonetatik 7k lan-kontratua lortu dute eta enpresa berri bat sortu da.\nHazilan % 50ean kofinantzatuta dago Europako Gizarte Funtsaren 2014-2020 Programa Operatiboaren bidez.\nPrograma honetan parte hartzeko baldintzak honako hauek dira: 20 eta 44 urte artean izatea, gutxienez goi-mailako heziketa zikloa izatea eta lana bilatzen egotea, hau da, ez da zertan langabezian egon. Lehentasuna izango dute Amurrion erroldatuta daudenak eta pertsona horiek besterik ez dute izango diru-laguntza jasotzeko aukera.\nUztailaren 15etik, aukera dago Hazilani buruzko informazioa eskatzeko eta aurretiazko izen-ematea egiteko. Irailaren 23an, 10:30ean, ReforAmurrio Enpresaldean, programaren aurkezpena egingo da. Saio horretara bertaratzeko gomendagarria izango da aurretik Amurrio Bideanen izen-ematea egin izana 945891721 telefonoaren edo empresa@amurriobidean.org helbide elektronikoaren bidez.\nhttps://i1.wp.com/amurriobidean.eus/wp-content/uploads/2019/09/0001.jpg?fit=625%2C812 812 625 Amurrio Bidean http://amurriobidean.eus/wp-content/uploads/2016/10/amurriobidean-logo-300x70.png Amurrio Bidean2019-09-10 11:08:242019-09-10 11:08:24Irailaren 23an, Hazilan hasiko da, eta honako hauek eskainiko ditu: prestakuntza, praktikak enpresetan eta Amurrioko Udalak emandako diru-laguntza.\nIreki da Global Training bekak eskatzeko epea, atzerrian praktikak egiteko\nIrailaren 13ra arte egin ahal izango da eskaera goi-mailako heziketa-zikloko edo unibertsitateko ikasketak dituzten 30 urtetik beherako pertsonei zuzendutako 60 beketako bat lortzeko.\nGarapenek (garapenerako agentzien elkartea; Amurrio Bidean bertako partaide da) Mundu mailako esparru geografikoan egiteko bekak eskeintzen ditu. Beka bakoitza proiektu partikular bati dago lotuta, eta bertan sartzeko prestakuntza espezifikoa behar da. Prestakuntza hori egiaztatu beharko da.\nBekaren zuzkidura ekonomikoa 1.400 €/hil (gordin) izango da, eta gutxienez 6 hilabete iraungo du. Beka jasotzen duten pertsonak irailetik abendura bitartean joango dira esleitutako lekura.\nParte hartu nahi baduzu, informazio gehiago lor dezakezu http://garapen.net/becas-global-training-2019/index-eusk.php helbidean eta Amurrio Bideanen (945891721 / 619777638).\nhttps://i2.wp.com/amurriobidean.eus/wp-content/uploads/2019/08/Baner-difusionBecasGT2019-Con-leyenda.png?fit=798%2C621 621 798 Amurrio Bidean http://amurriobidean.eus/wp-content/uploads/2016/10/amurriobidean-logo-300x70.png Amurrio Bidean2019-08-01 09:26:492019-08-01 09:26:49Ireki da Global Training bekak eskatzeko epea, atzerrian praktikak egiteko\n19 uztaila, 2019 /in Albisteak /by Amurrio Bidean\nAmurrio Bideanek bultzatutako Hazilan programaren hirugarren edizioa amaitu da. Ondorioz, 7 gazte lanean ari dira, batek negozio bati ekin dio eta 6 enpleguaren bilaketa aktiboan ari dira. Urrian hasiko da programaren laugarren edizioa, eta izen ematea uztailaren 15etik aurrera egin ahal izango da.\nAurten 14 pertsonak, 9 emakumek eta 5 gizonek, hartu dute parte Hazilan programan. 12 Amurriokoak izan dira, eta 2 Laudiokoak. Guztien artetik, 10 gaztek praktikak egin dituzte enpresetan. Horietatik 4k enpresa horietan lanean jarraitzen dute, eta 3k beste erakunde batzuetan aurkitu dute lana programak iraun duen bitartean. Partaideetako batek, martxan jartzen ari den negozio ideia baten bideragarritasun plana eraman du aurrera, eta beste batek programa lehenago amaitu zuen, lan merkatuan integratzeko aukera izan baitzuen.\nHazilanen helburua, kalitatezko enplegua bilatzen duten gazte koalifikatuak prestatzea da. Programaren lehen fasea prestakuntzakoa da, trebezia sozio-profesionalak hobetzeko eta marka pertsonala sortzeko, partaideari enpleguaren bilaketa prozesuan hobetzen laguntzeko. Hurrengo fasean praktikak egiten dira enpresetan edo enpresa bideragarritasuneko planak eramaten dira aurrera. 4 hilabeteko fase horretan, partaideek Amurrioko Udalak, Gazte Planaren bitartez, ematen duen beka jaso ahal izango dute.\nHazilanen laugarren edizioa\nIrailaren 30ean hasiko da programaren laugarren edizioa. Aurretik, irailaren 23an, programaren aurkezpen jardunaldia egingo da. Programan parte hartzeko baldintzak, 20 eta 44 urte artean edukitzea, goi mailako graduko prestakuntza zikloko gutxieneko ikasketak izatea eta enplegua bilatzen aritzea dira. Lehentasuna izango dute Amurrion erroldatutakoek, eta horiek izango dira beka jasotzeko aukera izango duten bakarrak.\nInformazio gehiagorako eta izena emateko, jarri harremanetan Amurrio Bideanekin, 945891721 – 61977638 telefono zenbakietan edo empresa@amurriobidean.org helbide elektronikoaren bitartez.\nhttps://i1.wp.com/amurriobidean.eus/wp-content/uploads/2017/09/hazilan.jpg?fit=1181%2C709 709 1181 Amurrio Bidean http://amurriobidean.eus/wp-content/uploads/2016/10/amurriobidean-logo-300x70.png Amurrio Bidean2019-07-19 08:14:202019-07-19 08:14:20Amaitu da Hazilan programaren hirugarren edizioa, 7 gazte lanean ari dira eta batek bere negozioari ekin dio\n7 ekaina, 2019 /in Albisteak /by Amurrio Bidean\nReforamurrio Enpresaldea enpresen haztegi eta zentroko modulu edo bulegoetan eta coworkingeko gune berrian errentamendu-araubidean sartu nahi dutenentzat, eskaerak aurkezteko epea irekita egongo da ekainaren 1etik 28ra.\nhttps://i1.wp.com/amurriobidean.eus/wp-content/uploads/2019/06/IMG_4232.jpg?fit=2048%2C1365 1365 2048 Amurrio Bidean http://amurriobidean.eus/wp-content/uploads/2016/10/amurriobidean-logo-300x70.png Amurrio Bidean2019-06-07 11:22:192019-06-07 11:22:19Reforamurrio Enpresaldea enpresen haztegira eta zentrora sartzeko deialdi berria\nEusko Jaurlaritzaren laguntzak turismo- eta ostalaritza-sektoreari zuzenduta, COVID-19ren eragina minimizatzeko27 maiatza, 2020 - 11:05 am\nAmurrioko enpresa txikien egoerari buruzko galdetegi laburra22 maiatza, 2020 - 10:51 am\nMegatech enpresak 600 aurpegi-maskara eman ditu Amurrioko saltoki, ostalaritza eta zerbitzu pertsonaletarako.18 maiatza, 2020 - 10:14 am\n“BERRIRO IREKITZEKO BONUAK” KANPAINA BIHAR JARRIKO DA MARTXAN14 maiatza, 2020 - 11:38 am\nEKIN BREAKFAST: PANDEMIA-GARAIAN EKITEA13 maiatza, 2020 - 12:08 pm


Jose Maria Zabalza - Wikipedia, entziklopedia askea.\nIrun, 1928ko ekainaren 11\nMadril, 1985eko ekainaren 8a (56/57 urte)\nJosé María Zabalza Errazkin (Irun, Gipuzkoa, 1928ko ekainaren 11 - Madril, 1985eko ekainaren 8a, ). Zinema zuzendaria, gidoigilea eta antzerkigilea izan zen, eta bere lanik ezagunenak Entierro de un funcionario en primavera (1958), El vendedor de ilusiones (1971) eta La furia del hombre lobo (1972) izan ziren.\nBohemioa eta polifazetikoa, 20tik gora film zuzendu eta idatzi izan zituen. José Luis López Vázquez, Tony Leblanc, Lina Morgan, Paul Naschy, Blaki, Juanjo Menéndez eta Gracita Morales zuzendu izan zituen besteak beste, garai hartako aktore espainiar ezagunak izan zirenak. Hala ere, ahaztuta eta dirurik gabe hil egin zen.\n1940ko hamarkadan Madrilgo Complutense Unibertsitatean Politika eta Ekonomia Zientziak ikasi zituen, eta "Instituto de Investigaciones y Experiencias Cinematográficas"-en diplomatu zen. Hurrengo hamarkadan, Parisen Ricardo Muñoz Suay ikaskidea topatu zuen, eta lehenengo lanak egin zituen. Bere ekoiztetxea sortu zuen, "Haz Films", eta lehenengo bi film luzeak egin zituen 1955 eta 1957an. Urte batzuk geroago beste ekoiztetxe bat ipini zuen abian, "Uranzu Films", Carlos Serrano Tellrekin batera. 1960ko hamarkadan Madrilera bizitzera joan eta bertan gelditu zen, genero askotako filmak idatzi eta zuzendu zituelarik: spaguetti western, musical castizo, beldur eta fantasiazkoa, umore beltza, destape...\nEuskal Herritik kanpo bizi arren, Irun eta inguruneetara itzuli zen hainbat pelikula filmatzera. Halaber, 1978an urte hartako Aberri Egunari buruz dokumental bat egin zuen Juan Antonio Bazo, Mikel Aldalur, Iñaki Aizpuru eta Rafael Eguigurenekin batera, Franco hil ostean ekitaldia lehenengo aldiz agintariek legalizatu egin zutenez. Lan hau dela eta saria eskuratu zuen Zinebin Bilbon.\nJosé María Zabalza zinemagile gisa ahaztuta zegoen, baina azken urteetan liburuaren argitalpenari esker ezagutzen da: José María Zabalza: Cine, bohemia y supervivencia (Gurutz Albisu 2011). Eta dokumentala: Zabalza, Director Z: El vendedor de ilusiones (Oskar Tejedor). Zinemaldia 2018ko Sitgesko Zinema Jaialdian estreinatuko da.\n1984 La de Troya en el Palmar\n1978 Aberri Eguna 78\n1975 Divorcio a la andaluza\n1974 Un torero para la historia\n1972 La furia del Hombre Lobo\n1971 El vendedor de ilusiones\n1971 20,000 dólares por un cadáver\n1967 El milagro del cante\n1967 Camerino sin biombo\n1966 Algunas lecciones de amor\n1965 Julieta engaña a Romeo\n1963 Yo no soy un asesino\n1958 Entierro de un funcionario en primavera\n1962 Ginebra para cenar\n1962 Pensión Rosita\n1961 Las arañas viajan de noche\n1960 Autopsia de María Magdalena\n1959 Camerino Sin biombo\n(Gaztelaniaz)"Del olvido al recuerdo, de un director bohemio" (Diario Vasco)\n(Gaztelaniaz)"Cine, bohemia y supervivencia" (La Abadía de Berzano)\n(Gaztelaniaz)"'Zabalza. Director Z - Descartes" (Youtube)\n(Gaztelaniaz)"'Director Z El vendedor de ilusiones', dirigido por Oskar Tejedor sobre Jose Mª Zabalza" (Youtube)\n(Gaztelaniaz)Zabalza cazador de sueños" (Diario Vasco)\n(Gaztelaniaz)"Zabalza personaje fascinante" (Diario Vasco)\n(Gaztelaniaz)"Querido y denostado" (Diario Vasco)\nISNI: 0000 0001 1836 0993\nBNF: 169647329 (data)


Udaberri bat | begiradak | GAUR8 - mila leiho zabalik\n2022 MAI. 28\nUdaberri bat nahiko nuke. Benetako udaberri bat. Loretan lehertutako zelaiak eta txori kantuak; belar moztu berriaren usaina eta haize finak egindako kilimak; banku bat bertan eseri eta ilunabarraz gozatzeko modukoa; pentsamendua ilunabarrean, ilunabar zehatz horretan soilik murgiltzeko modukoa. Baina gazte bat eskola batera sartu da Texasen, pistolaz eta eskopetaz armatuta, eta hango haur eta irakasleei tiroka hasi da. «Zergatik», galdetzen diot nire buruari; zergatik tiro, zergatik haurrei, zergatik. Eta armen lobbyaz akordatu naiz, baina baita «jaio - ikasi - ikasten segi - maitemindu - lan egin - etxea erosi - guraso izan - erretiratu - hil» inertzia ezarriaren autobidearen bazterretan geratu diren guztiez ere. Udaberri apurtu horiez.\nEta, hala ere, udaberri bat nahi dut, udaberri goxo bat, kalean mahuka laburretan nabilela eguzkiak azala belzteko moduko udaberri bat. Hemen, adibidez, Grosen, Nafarroa etorbide honetan. Basque Culinary Center-ek egoitza eraiki behar omen duen inguru honetan. «Proiekzioa» eta «nazioartekotzea» entzun ditut agintarien aho puztuetan, eta, oharkabean, hitz horiek zein hizkuntzatan mintzo diren eta, batez ere, zein hizkuntzatan ez diren ari gogorarazi dit nire pentsamendu udazkendu honek. Hemen, Kortxoenea gaztetxea zegoen lekutik hain metro gutxira eta hain urrun. Maketa zoragarriak ekarri ditu egunkariak: egoitza berriaren gainaldeko pasealekua, belar moztu berria eta urre koloreko ilunabar hunkigarri bat; Avatar-en mundu bat ia, bertan eseri eta Donostiari begira jartzeko modukoa. Inoiz bizitzerik izango ez dugun etxeak ikusteko modukoa; Kursaala eta Maria Kristina, eta Hilton hotel bat ere bai. Eta han nonbait gaua kalean igarotzen duen jendea. Eta erretirora heltzean itxitako auzoetako dendak, umetan etxera deitzen uzten zizuten horiek; eta kate erraldoiek erositako tabernak, garagardoa hiru eurotan eta ingelesez edo gaztelaniaz zerbitzatuko dizutenak. Eta non biziko zaren galdetuko diozu zure buruari, edo bizi al zintezkeen milaka biztanle eta bizilagunik gabeko hiri batean, elkarrekin nahasten ginen lekuak desegindako urrezko erlauntza batean.\nEta, hain juxtu ere horregatik, udaberri bat nahi dut, udaberri bare bat, udaberri nire bat. Baina ordenagailuko pantailan frankotiratzaileak ageri zaizkit elkarri txioka; onak eta txarrak, Putin eta Biden, alde edo kontra, gu edo ni. Ñabardurarik ez, elkarrekin eraikitzeko tarterik ez. Erakundeei ez diegu sinesten; kausa baten alde ari dena ez ote den bere interesen alde ari galdetzen diogu gure buruari. Korapilo bat, bere burua estutu eta estutu ari dena. Hotz egiten du udaberri honetan. Eta heldulekurik ez duenak, zeri heltzen dio? •


Norteko Ferrokarrilla - Electric City\n2020/12/21 · Zientzia.eus\nHiri bat bada Electric City izenekoa Estatu Batuetan. Eta Electric City ezizena duten hiri asko daude Etstau Batuetan, Kanadan eta [+]\nNorteko Ferrokarrilla (2020-12-19)\n2020/12/19 · Zientzia.eus\n79 herrialdetan egindako ikerketa batek, pandemiaren lehenengo olatuan ezarritako neurri ez farmakologikoen eraginkortasuna neurtu du. Zeintzuk izan dira emaitzarik onenak [+]\nApperitifa: 2020az agurtzeko appak\nCampanadas aplikazioak uneoro urtea bukatzeko geratzen diren egun, ordu, minutu eta segundoen berri izateko aukera eskaintzen du. Bitartean, urtea ahalik [+]\nCOVID-19 gaixotasunak gizon eta emakumeei ezberdin eragiten diela diote datuek. Datu horiek, ordea, behar bezala ez direla irakurtzen dio Lucia [+]\nPertsona bakoitzaren erantzun immunea desberdina da eta zenbait faktorek, hala nola elikadurak eta bizimoduak, indartu egin dezakete. Nolanahi ere, badira [+]\nElhuyar Zientzia Azoka bideo-lehiaketaren sariak banatu dira\n2020/12/18 · Zientzia.eus\nBideo-lehiaketaren lehenengo edizio honetan, 240 gaztek parte hartu dute, eta 80 lanetik gora jaso dira. Aurkeztutako lan guztiak Elhuyar Zientzia [+]\nEuskal artzain txakurra salbatzea helburu duen ikerketa egiten ari da EHU\nEuskal Artzain Txakurraren Adiskideak Elkarteak eta EHUko BIOMICs Taldeak lankidetza hitzarmen bat sinatu zuten, euskal artzain txakurraren azterketa genetikoa egiteko. Helburua arrazaren aniztasuna [+]\nOsasun publikoaren ikuspegitik, kezka eragiten duen gaia da nahi gabeko bakardadearen prebalentzia. EHUko OPIK ikerketa-taldeak ikertu du zenbateko prebalentzia daukan EAEn [+]\n2020/12/17 · Zientzia.eus\nKlima-larrialdiari aurre egiteko ezinbestekoa da giza jarduera guztien ingurumen-kostuari erreparatzea. Baita nekazaritza eta abeltzaintzaren kostuari ere. Municheko Unibertsitate Teknikoko ikertzaileek [+]\n2020/12/16 · Zientzia.eus\nPobrezian bizi diren pertsonei gehiago eragiten diete buruko gaixotasunek. Bi faktoreen artean, erlazioa bi noranzkokoa da, gainera: pobreziak buruko gaitzak [+]\n2020/12/15 · Zientzia.eus\nHasteko, ez dizuet ezer berririk esango COVIDaren kontrako txertoak bizimodua aldatuko digula aipatzean. Eguberria gertu daukagu, Erresuma Batuan hasi dira [+]\nAEBko Albaitaritza Zerbitzuen Laborategiak baieztatu du SARS-CoV-2 birusa aurkitu dutela bisoi basati batean. Hain zuzen, urrian, Nekazaritza Saileko Animalien eta [+]\n2020/12/14 · Zientzia.eus\nAluminioa birziklatzean sortzen den hondakin industrial bat, gatz-zepak, erabiliz, ingurumen-prozesuetan baliagarriak diren materialak garatu ditu Nafarroako Unibertsitate Publikoko Ingurumen Teknologiak [+]\nNorteko Ferrokarrilla (2020-12-11)\nXXV. denboraldiaren 14. saioa: ibermektina, Areciboko teleskopioa eta Japeto.\nNorteko Ferrokarrilla - Agur, Arecibo\nAreciboko irrati-teleskopioa zaharra zegoen, eta gainera, bi istripu gertatu dira eta instalazioa suntsitu egin da. Irrati-astronomiaren ikonoa izan da, eta [+]\nNorteko Ferrokarrilla - Japeto, sateliterik arraroena\nHemisferio bat txuria eta bestea beltza ditu Japetok, Saturnoko hirugarren sateliterik handienak. Oraindik ez dakigu zehatz-mehatz zergatik, baina badateoria sendo [+]\nNorteko Ferrokarrilla - Ibermektina, itxaropen bat\nAntibiralen ikerketa ez da geratu, nahiz eta COVIDaren kontrako txertoak azkar garatzen ari diren. Ibermektina, bizkarroien kontrako botika bat, antibiralen [+]\nKoronabirusaren gakoak: Erruduntasuna\n2020/12/12 · Zientzia.eus\nBeste osasun-krisi batzuetan bezala, erruduntasun sentimendua presente dago egun bizitzen ari garen pandemian. Halaxe ondorioztatu dute lehenengo olatuari buruz egindako [+]\nZiur hamaika aldiz entzun duzula: “energia ez da sortzen, ezta deustezen ere: eraldatu egiten da”. Egia esan, hori bere propietateetako [+]\nEtorkizuneko beharrei aurrea hartu nahian, Tknikan, Euskadiko Lanbide Heziketaren ikerketa aplikatuko zentroan, berrikuntza prozesua barneratu dute haien egitasmoetan. Lanbide Heziketako [+]\nNorberak energia sortu eta kontsumitu\nMunduan energia sortzeko erabiltzen ditugun ereduak aldatzeko beharra aspaldidanik mahai gainean dagoen gaia da. Abiatu den trantsizio energetikoaren bidean, autokontsumo [+]\n2020/12/10 · Zientzia.eus\nLa Ferrasie 8 deitutako gizkiaren fosilen azterketan oinarrituta, ikertzaileek baieztatu dute duela 41.000 urte La Ferrasie aztarnategiko neandertalek (Dordoina, Frantzia) [+]\nOsakidetzak bi bakterio-espezie berri identifikatu ditu\nOsakidetzako ikertzaileek gizakiarentzako patogenoak diren bi bakterio-espezie berri aurkitu dituzte. Nocardia gipuzkoensis eta Nocardia barduliensis izenak jarri dizkiete, eta biak [+]\n2020an, giza jatorriko material artifizialek planetako biomasa osoa gaindituko dute\nNature aldizkariak argitaratutako ikerketa baten arabera, historian marka egingo duen urtea da 2020. Lehenengo aldiz, gizakiok sortutako eraikin, errepide, plastiko [+]\nAnfibioen gainbehera murrizteko neurriak proposatu dituzte adituek Aranzadik antolatutako jardunaldian\n2020/12/09 · Zientzia.eus\nAranzadi Zientzia Elkarteak Anfibioen Kontserbaziorako III Jardunaldiak antolatu zituen urriaren 16 eta 17an, anfibioen populazioen jarraipenak egin eta mehatxuak aztertu [+]\nNorteko Ferrokarrilla (2020-12-04)\nNorteko Ferrokarrilla - Elhuyar aldizkaria, 2020 abendua\nAbenduko zenbaki kalean da. Aitziber Agirre aldizkariaren zuzendariak aurkeztu digu zenbaki berria. Gai nagusiak, COVIDari buruzko gogoeta luzera begira eta [+]\nAdimen artifiziala, gradu berria EHUn\nEHUk gradu berri bat jarri du martxan. Karrera berri bat. Orain arte, informatikaren barruko ikasgai multzo bat zen adimen artifizialaren [+]\nProteinen egitura iragartzeko erronka, gaindituta\nAdimen artifizialak ekarri du hamarkada askotan bilatutakoa: aminoazidoen sekuentzia batetik proteinaren 3D egitura iragartzeko metodoa. Biologiaren erronka nagusietako bat izan [+]\nBegirada etorkizuneko industrian\n2020/12/05 · Zientzia.eus\nLanbide heziketak denbora darama fabrikazio aurreratuaren sektorea indartu, garatu eta sustatu nahian. Testuinguru honetan, Tknikak, Euskadiko Lanbide Heziketako Ikerketa Aplikatuko [+]\nKoronabirusaren gakoak: Berrinfekzioak\nCOVID-19a pasa duen pertsona bat berriz infektatu al daiteke? Zenbat denbora irauten dute antigorputzek gure organismoan? Ez berrinfektatzeko adina defentsa [+]\nApperitifa: Txertaketa-simulagailu digitala\nZer gertatzen da herri batean inor txertatuta ez badago? Eta denak edo batzuk hala badaude? Horixe erakusten du Vaczinek: heziketarako [+]\nCOVID-19aren txertoa: galde-erantzunak\nNork ez du galderaren bat ate joka ditugun koronabirusaren kontrako txertoei buruz? Kalean ibili da Teknopolis galdera horiek jasotzen. Erantzunen [+]\n2020/12/04 · Zientzia.eus\nAne Velasco Bibaok genetika ikasi zuen, nahiz eta batxilergoan beste gai batzuk ere gustuko zituen: filosofia, historia... "Ez neukan oso [+]\n2020/12/02 · Zientzia.eus\nZientzialari talde batek, COVID-19ari aurre egiteko estrategiari buruzko ikuspegia plazaratu zuen, John Snow Memorandumaren bidez. 2020ko urriaren 14an argitaratu zen The [+]\nZergatik gorde behar dira hotzean txertoak? COVIDari buruz ari naiz, noski. Bueno, oinarrian, Pfizer eta Modernako txertoek bi osagai dituzte, [+]\n2020/12/01 · Zientzia.eus\nAzken 30 urteetan, erronka handia izan du biologia molekularrak esku-artean: proteina bakoitzak zer egitura tridimentsional izango duen aurreikustea. Izan ere, [+]